text:
Taryhda «Beýik Ýüpek ýoly» adyny alan gadymy ýüpek ýoly söwda, işjeň duşuşyklar we gepleşikler üçin örän uly mümkinçilikler beripdir, ajaýyp ösüşlere ýardam edipdir. Beýik Ýüpek ýolunyň Hytaýyň merkezi etraplaryndan başlanan ugry Aziýanyň üsti bilen Ortaýer deňziniň gündogar kenarlarynyň portlaryna baryp ýetipdir.
Hytaý täjirleriniň günbatara alyp gidýän esasy harytlary ýüpek matalar bolupdyr. Bu harytlar örän geçginli bolansoň, Ýewropa bazarlarynda olar gaty gyt haryt hasaplanypdyr. Şonuň üçin-de bu ýol «Beýik Ýüpek ýoly» diýen ady alypdyr.
Bütin dünýäde meşhur bolan «Beýik Ýüpek ýoly» adynyň gelip çykyşy barada hormatly Prezidentimiz Gurbanguly Berdimuhamedow ýaňy-ýakynda halkymyza sowgat beren «Türkmenistan – Beýik Ýüpek ýolunyň ýüregi» atly kitabynda gymmatly maglumatlary bermek bilen: «Beýik Ýüpek ýoly gadymyýetde we orta asyrlarda Hytaý bilen Alynky Aziýany, Ortaýer deňzini birleşdiren halkara ýolunyň hem-de içki kerwen ýollarynyň rowaýata öwrülen şertli adydyr. Baryp orta asyrlarda wenesiýaly täjir, geograf, jahankeşde Marko Polo bu ýola «Ýüpek ýoly» diýen ady berýär» diýip belleýär. Şol bir wagtyň özünde bu adalgany häzirki zaman leksikamyza girizen şahsyýetiň nemes alymy, geolog, geograf we syýahatçy, geomorfologiýanyň esasyny goýan Ferdinand Paul Wilgelm fon Rihtgofendigini nygtaýar.
Türkmenistanyň gadymy iri şäherleri bolan Dehistanyň, Nusaýyň, Merwiň, Sarahsyň, Köneürgenjiň aralygynda ýerleşýän onlarça gadymy taryhy ýadygärlikleri öz içine alýan Beýik Ýüpek ýoly söwdanyň we senetçiligiň ösmegine ýardam beripdir. Taryhy çeşmelerde Merw, Sarahs we Nusaý söwda-satuw we pul dolanyşygyň ösen ýerleri hökmünde ýatlanypdyr. Iri şäherlerde bazarlar söwdanyň we senetçiligiň merkezleri bolup, olaryň içinde dokmaçylyk has giňden ýaýran önümçilik bolupdyr. Merwde, Abywertde, Nusaýda dokalan matalar hili we aňrybaşlylygy bilen tapawutlanypdyr. Dokma önümçiliginden başga bu şäherlerde küýzegärlik, zergärçilik, çüýşe we deri önümçiligi ösdürilip, daşky we içki bazarlary gerek zatlar bilen üpjün edip bilipdir.
Häzirki wagtda Türkmenistan döwletimiz gadymy Beýik Ýüpek ýoluny täze, häzirki zaman görnüşinde, ýagny transmilli awtoulag, demirýol we gazgeçirijileriň görnüşinde dikeldýär. Bu ýollar, hakykatdan hem, Beýik Ýüpek ýolunyň ugurlary bilen gabat gelip, olar daşary ykdysady gatnaşyklary, yklymda tranzit daşalyşlary giňeltmäge, medeni we syýahatçylyk gatnaşyklary ösdürmäge ýardam berer.
Hormatly Prezidentimiziň alyp barýan parasatly syýasatynyň parahatçylyk söýüjilik ýörelgelerine esaslanýandygyny nazara alsaň, onda bu kitabyň diňe bir taryhy ähmiýetiniň bolman, eýsem, Beýik Ýüpek ýolunyň ugrunda ýerleşen döwletler bilen syýasy, ykdysady, medeni gatnaşyklary, netijeli hyzmatdaşlyklary pugtalandyrmakda hem ägirt uly ähmiýetiniň bolandygyny görmek bolýar.
Lukmançylyk ylmyna, ykdysady, syýasy ylymlara degişli, taryhy, medeni meseleleri özünde jemleýän eserleriň awtory hökmünde hormatly Prezidentimiz diňe bir öz ýurdumyzda däl, eýsem, dünýä jemgyýetçiliginde uly abraýa eýedir. Täze döreden eseri bolsa, Beýik Ýüpek ýolunyň ugrunda ýerleşen ýurtlaryň durmuş-ykdysady, syýasy ýagdaýyny, medeni durmuşyny has giňişleýin öwrenmekde gymmatly çeşmedir.


c: text/html

text:
Bugun Arefe güni ertir Gurban baýramy
Arefäniň ýeri basgadyr:
Bu günlerde agyz bekläp, gündizini we gijelerini ybadat bilen geçirmek hem bagyşlanmaga, hem-de uly-uly sogaplar gazanmaga sebäp bolar.
Bu on gün içinde Arefe gününiň ýeri bolsa düýbünden başgadyr. Pygamberimiz (s.a.w.), Arefe güni tutulan oraza hakynda şeýle diýýär:
“Arefe güni tutulan oraza, geçen bir ýylyň we geljek ýylyň günälerine keffaret bolar.(Tergib we Terhib Trj, 2. 457)
Hz. Ebu Bekiriň ogly Abdurrahman, Arefe güni dogany Hz. Aişäniň (r.a.) huzuryna girdi. Hz. Aişe agzy bekli bolany üçin yssydan ýaňa üstüne suw dökýärdi. Abdurrahman oňa:
“Orazaňy boz!” diýdi. Hz. Aişe:
Resulullahýň (s.a.w.), Arefe güni agyz beklemek, özünden öňki ýylyň günälerine keffaret bolar diýenini eşiden halymda iftar (agyz açmak) edeýinmi? diýdi.(Tergib we Terhib Trj, 2. 458)
Keffaret bolar, günäleri örter, bagyşladar diýmekdir. Biz ýaly edil günä deňizinde ýüzýän ahyr zaman musulmanlary üçin mundan uly bir buşluk bolup bilermi? Ine bagyşlanmak we magfiret pursady!
Başga bir rowaýatda bolsa Hz. Aişe şeýle diýýär:
Arefe gününiň orazasy müň gün oraza tutmak ýalydyr. (Tergib we Terhib Trj, 2. 460)
Diýmek, bir günlük arefe orazasy, üç ýyllyk ýönekeý günlerde tutulan oraza sogabyna deňdir.
Pygamberimiz (s.a.w.), bu günüň fazylatyny şeýle düşündirýär:
Arefe güni gelende, Beýik Allatagala rahmetini saçar. Hiç bir gün şol günde bolşy ýaly dowzahdan azat bolmaz. Kim Arefe güni isle dünýä we isle ahyrýet bilen baglanyşykly Allahdan bir zat islese Allah onuň dilegini garşylar.
Ýene tema bilen baglanşykly bir hadys şeýledir:
Arefe gününden has fazylatly bir gün ýokdur. Allatagala ol gün, ýer ehli bilen meleklere garşy öwüner we (Arafatdaky hajylary kast edip) şeýle buýurar:
Gullaryma bir bakyň. Saçlary-başlary dagynyk, toz-toprak içinde her uzak ilden maňa geldiler. Bu hallary bilen olar, rahmetimi umyt edýärler, azabymdanam gorkýarlar. Şaýat boluň, olary bagyşladym. Olaryň ýerlerini Jennet eýledim.
Melekler diýerler:
Olaryň arasynda biri bar, ýalandan bu işi edýär. Pylan aýalam şeýle.
Allatagala şeýle buýurar:
Olaram bagyşladym.
Arefe güni ýaly, hiç bir gün Dowzahdan has köp azat edilen bolmaz.
Bu arada şuny ýatladalyň: Hadyslarda aýdylyp geçilen Zilhijjäniň ilkinji on gününden maksat ilkinji dokuz günüdir. Çünki, Zilhijjäniň onunjy güni Gurban Baýramynyň birinji günüdir, ol gün agyz beklemek jaiz däldir (dogry däldir); diňe ol gün ybadat günüdir. Müstehap bolan oraza, Gurban Baýramyndan öňki dokuz gündür. On gijä bolsa, Gurban Baýramynyň gijesem degişlidir. Çünki gijeler öň gelýär. Ýene-de, Zilhijjäniň sekizinji gününe terwiýe güni, dokuzynjysyna Arefe güni; Gurban Baýramy gününe (onunjy güne) nahr-gurban güni, ondan soňky üç güne-de teşrik günleri diýilýär.
Bu günlerde kazasy bolmadyklar, bäş wagt namazyň üstüni nafile ybadatlar bilen köpeltmelidirler. Kazasy bolanlar bolsa has köp kaza namazlaryny okamalydyrlar.
Hormatly agzalar, hemmäňiziň Arefe günüňizi gutlaýan.. goý, Allatagala bize bu günüň haýyrlaryna, fazylatlaryna ýetmegi hemmämize nesip etsin!
Hemmäňiziň ýetip gelýän Gurban baýramyňyz gutly-mübärek bolsun! Bu günlerde edýän doga-dilegleriňiz, ybadatlaryňyz, tutýan orazalaryňyz Beýik Allatagalanyň huzurynda kabul bolsun!
Soýjak gurbanlyklaryňyzam Allah kabul etsin, enşallah!
ata

robotstxt: allowed

filter: keep


text:
26 Ağustos 2015 Çarşamba
Köptaraplaýyn Bäsleşigiň Ussatlarynyň Bürünç Medallary
Özbegistanyň paýtagty Daşkent şäherinde geçen köptaraplaýyn bäsleşik boýunça Aziýanyň açyk çempionatynda türkmen türgenleri bürünç medallaryň ikisini eýelemegi başardylar. Ýeri gelende aýtsak, Türkmenistanyň toparynda iki türgen bolup, olaryň ikisi hem Watanymyza abraýly baýrak bilen dolanyp geldiler.
“Jar” sport toplumynda geçen bu ýaryşa Eýrandan, Pakistandan, Owganystandan, Belarusdan, Azerbaýjandan, Gazagystandan we beýleki ýurtlardan 120-ä golaý türgen gatnaşdy. Ýaryşyň şeýle wekilçiliklidigine garamazdan, oňa gatnaşan türgenleriň aglabasy Özbegistanda geçen bu bäsleşigi has uly ýaryşa – şu ýylyň noýabrynda Russiýada geçjek köptaraplaýyn bäsleşik boýunça dünýä çempionatyna taýýarlyk hökmünde hasapladylar.
Biziň toparymyzyň düzüminde 65 kilograma çenli agram derejede Yslam Orazmyradow we 82 kilograma çenli agram derejesinde Muhammetnur Meläýew hormat münberiniň üçünji basgançagyna galdylar. Şöhrat Allaýewiň we Rüstem Kuraýewiň ýolbaşçylygynda sport bilen meşgullanýan türgenlerimiziň ikisi hem ýaryşda 3 tutluşyk geçirdiler hem-de ýarym finala ýetip, bürünç medala mynasyp boldular.
Köptaraplaýyn bäsleşik boýunça ýaryşlary sportuň harby on görnüşi diýip hem atlandyrýarlar. Çünki sportuň bu görnüşinde, türgenler tutluşyga çykmazdan öň uly päsgelçilikli bölümi geçýärler. Ol bölüm ylgaw ýaryşyny, beýik päsgelçiliklerden we ötüklerden geçmegi, nyşana ok atmagy we pyçak zyňmagy hem-de beýleki bäsleşikleri öz içine alýar. Eger-de, türgen ok atmakda ýa-da pyçak zyňmakda nyşanany urmagy başarmasa, onda ol jerime aýlawlaryny geçmeli. Türkmen söweşijilerine deslapky bäsleşiklerde bir jerime aýlawy hem bellenilmedi.
Päsgelçilikleri geçen türgene ýaryşyň düzgünnamasyna laýyklykda utuklar ýazylýar. Päsgelçilikli bölümden soň, türgenler ringe çykyp, garşydaşlary bilen tutluşyga başlaýarlar. Bu tutluşyklar 2 raunddan 4 raunda çenli dowam edýär. Ýöne, köplenç halatda deslapky bäsleşikleriň netijeleri, tutluşygyň ahyrky netijesini haýsy hem bolsa bir türgeniň peýdasyna çözýär.
“Hanmudo” söweş sungaty Federasiýasynyň ýolbaşçysy, Türkmenistanyň at gazanan tälimçisi Orif Buharakowyň aýtmagyna görä, türgenlerimiziň Aziýanyň açyk çempionatynda gazanan netijeleri Y.Orazmyradowyň we M.Meläýewiň halkara sport ýaryşlarynda ilkinji gezek çykyş etmegi sebäpli, örän uly üstünlikdir.
Häzirki wagtda Türkmenistanyň ýaşlar ýygyndy topary sportuň bu görnüşi boýunça sentýabryň 21-inden 26-syna çenli Russiýanyň Medyn şäherinde geçjek dünýä çempionatyna taýýarlyk görýär. Bu halkara derejesindäki iri ýaryşda ildeşlerimiz iki ýaş derejesinde – 16 ýaşa çenli we 18 ýaşa çenli ýaş toparlarynda baýraklar ugrunda bäsleşerler. Türkmenistanyň ýygyndy toparyna türgenleriň 5-si: Amirşa Kaburow (50 kilograma çenli agramda), Ylýas Berdigylyjow (55 kilograma çenli agramda), doganlar Meýlis (60 kilograma çenli agramda) we Enwer (65 kilograma çenli agramda) Kiçikakaýewler we Begençmyrat Myradow (70 kilograma çenli agramda) wekilçilik ederler.
Kaydol: Kayıt Yorumları (Atom)


text:
I. 2013-nji ýylyň 29-njy awgustynda Türkmenistanyň Kanuny bilen tassyklanan Türkmenistanyň Administratiw hukuk bozulmalary hakynda kodeksine (Türkmenistanyň Mejlisiniň Maglumatlary, 2013 ý., № 3, 52-nji madda, № 4, 76-njy madda; 2014 ý., № 1,45-nji madda, №2, 79-njy madda, № 4,162-nji madda; 2015 ý., № 1, 10-njy madda, № 3, 104-nji madda, № 4, 124-nji we 143-nji maddalar; 2016 ý., № 1,6-njy, 29-njy we 62-nji maddalar) şu üýtgetmeleri we goşmaçalary girizmeli:
1. 180-nji maddadan soň şu mazmunly maddalary goşmaly:
«1801-nji madda. Binalar we desgalar gurlanda, durky täzelenende, düýpli abatlananda hem-de bu işleriň taslama-çenlik resminamalary düzülende
gurluşyk kadalarynyň bozulmagy
1. Gurluşyk pudagynda döwlet standartlaryna laýyk gelmeýän gurluşyk materialiarynyň, önümleriniň we gurnawlarynyň ulanylmagy, tehniki şertler, inžener gözlegleri, taslama işleri, gurluşyk-gurnama işleri ýerine ýetirilende gurluşykda tassyklanan taslamalaryň we beýleki kadalaşdyryjy resminamalaryň düzgünleriniň bozulmagy bilen, binalaryň we desgalaryň berklik, durnuklylyk, çydamlylyk görkezijileriniň peselmegi, gurluşygyň hiline, daşky keşbine bildirilýän talaplaryň bozulmagy —
fiziki şahslara binýatlyk mukdaryň onusyndan ýigrimisine, wezipeli adamlara — ýigrimisinden otuzysyna, ýuridik şahslara — otuzysyndan ellisine çenli möçberde jerime salynmagyna eltýär.
2. Binalaryň we desgalaryň hem-de gurluşyk işleriniň kabul edilmeginde bellenilen kadalaryň we tertibiň bozulmagy –
wezipeli adamlara binýatlyk mukdaryň ýigrimisinden otuzysyna çer möçberde jerime salynmagyna eltýär.
3. Binalary we desgalary gurmak, durkuny täzelemek we gurluşyk-gurnama işlerini rugsatsyz alyp barmak, şeýle hem gurluşygy tamamlanan binalary we desgalary kabul etmek baradaky resminamalary resmileşdirmezden olaryň ulanylmagy ýa-da işe girizilmegi —
fiziki şahslara binýatlyk mukdaryň onusyndan ýigrimisine, wezipeli adamlara — ýigrimisinden otuzysyna, ýuridik şahslara — otuzysyndan ellisine çenli möçberde jerime salynmagyna eltýär.
4. Binagärlik-meýilleşdiriş tabşyryklaryň talaplarynyň bozulmagy —
fiziki şahslara binýatlyk mukdaryň onusyndan ýigrimisine, wezipeli adamlara — ýigrimisinden otuzysyna, ýuridik şahslara — otuzysyndan ellisine çenli möçberde jerime salynmagyna eltýär.
5. Şu maddanyň birinji, ikinji, üçünji we dördünji böleklerinde göz öňünde tutulan hukuk bozulmalary üçin administratiw temmisi ulanylandan soň olaryň bir ýylyň dowamynda gaýtadan edilmegi —
fiziki şahslara binýatlyk mukdaryň ýigrimisinden otuzysyna, wezipeli adamlara — otuzysyndan ellisine, ýuridik şahslara — ellisinden ýüzüsine çenli möçberde jerime salynmagyna eltýär.
1802-nji madda. Paýly gurluşygyň rugsatsyz alnyp barylmagy
1. Ýaşaýyş jaýlarynyň we gozgalmaýan emläge degişli başga obýektleriň paýly gurluşygynyň ygtyýarly edaranyň ýazmaça rugsady bolmazdan alnyp barylmagy —
ýuridik şahslara binýatlyk* mukdaryň otuzysyndan ellisine çenli möçberde jerime salynmagyna eltýär.
2. Şu maddanyň birinji böleginde göz öňünde tutulan hukuk bozulmalary üçin administratiw temmisi ulanylandan soň olaryň bir ýylyň dowamynda gaýtadan edilmegi —
ýuridik şahslara binýatlyk mukdaryň ellisinden ýüzüsine çenli möçberde jerime salynmagyna eltýär.».
2. 214-nji maddany şu görnüşde beýan etmeli:
«214-nji madda. Ulag serişdelerini sürüjiler tarapyndan hereket tizliginiň artdyrylmagy
1. Bellenilen hereket tizliginiň ulag serişdelerini sürüjiler tarapyndan sagatda 10 kilometrden ýokary bolmadyk derejede artdyrylmagy —
duýduryş berilmegine eltýär.
2. Bellenilen hereket tizliginiň ulag serişdelerini sürüjiler tarapyndan sagatda 10-dan ýokary, ýöne 30 kilometrden ýokary bolmadyk derejede artdyrylmagy —
binýatlyk mukdaryň 0,5 bölegine çenli möçberde jerime salynmagyna eltýär.
3. Bellenilen hereket tizliginiň ulag serişdelerini sürüjiler tarapyndan sagatda 30-dan ýokary, ýöne 50 kilometrden ýokary bolmadyk derejede artdyrylmagy —
binýatlyk mukdaryň birisinden üçüsine çenli möçberde jerime salynmagyna eltýär.
4. Bellenilen hereket tizliginiň ulag serişdelerini sürüjiler tarapyndan sagatda 50 kilometrden ýokary artdyrylmagy —
binýatlyk mukdaryň üçüsinden bäşisine çenli möçberde jerime salynmagyna ýa-da ulag serişdelerini dolandyrmak hukugynyň üç aýdan alty aýa çenli möhlete çäklendirilmegine eltýär.
5. Şu maddanyň ikinji-dördünji böleklerinde göz öňünde tutulan hukuk bozulmalary üçin administratiw temmisi ulanylandan soň olaryň bir ýylyň dowamynda gaýtadan edilmegi —
binýatlyk mukdaryň bäşisinden sekizisine çenli möçberde jerime salynmagyna ýa-da ulag serişdelerini dolandyrmak hukugynyň alty aýdan bir ýyla çenli möhlete çäklendirilmegine eltýär.
Bellik
Gaýragoýulmasyz gulluk tabşyryklaryny ýerine ýetirýän tiz kömek, ýangyn howpsuzlygy, beýleki dessin we ýörite gulluklaryň gök-gyzyl reňkli ýylpyldaýan yşyjygy ýakylan ulaglarynyň sürüjileri, şeýle hem döwlet we resmi wekilýetleriň ulaglarynyň guramaçylykly kerwenleriniň düzüminde hereket edýän sürüjiler hereket howpsuzlygyny berjaý etmek şerti bilen Ýol hereketiniň kadalarynyň bellenilen talaplarynyň çäginden çykyp bilerler.».
3. 214-nji maddadan soň şu mazmunly maddany goşmaly:
«2141-nji madda. Ýol belgileriniň talaplarynyň berjaý edilmezligi, durmak ýa-da säginmek kadalarynyň bozulmagy
1. Ýol belgileriniň (hereketde artykmaçlygy görkezýän, gadagan ediji, buýruk beriji belgileriň) ýa-da ýollaryň ýörelýän bölegindäki bellikleriň, hereketde artykmaçlyk bermek talaplarynyň berjaý edilmezligi, ozup geçmek, pyýada geçelgelerinden geçmek ýa-da jemgyýetçilik ulagyny duruzmak kadalarynyň bozulmagy, şeýle hem garaňkyda ýa-da ýol oňat görünmeýän wagtynda yşyklandyryiy abzallary peýdalanmak kadalarynyň berjaý edilmezligi —
duýduryş berilmegine ýa-da binýatlyk mukdaryň 0,1 böleginden 0,2 bölegine çenli möçberde jerime salynmagyna eltýär.
2. Ýol yşygyň gadagan ediji duýdurmasyna ýa-da hereketi düzgünleşdirijiniň eli, ala taýagy bilen edýän gadagan ediji üm-hereketine garaman geçilmegi —
binýatlyk mukdaryň birisinden üçüsine çenli möçberde jerime salynmagyna eltýär.
3. Ulag serişdeleriniň durmak ýa-da säginmek kadalarynyň bozulmagy —
binýatlyk mukdaryň 0,5 böleginden birisine çenli möçberde jerime salynmagyna eltýär.
4. Şu maddanyň üçünji böleginde göz öňünde tutulan hukuk bozulmalary üçin administratiw temmisi ulanylandan soň olaryň bir ýylyň dowamynda gaýtadan edilmegi —
binýatlyk mukdaryň birisinden ikisine çenli möçberde jerime salynmagyna ýa-da ulag serişdelerini dolandyrmak hukugynyň üç aýa çenli möhlete çäklendirilmegine eltýär.
5. Ulag serişdeleriň pyýada ýodalarynda sürülmegi, säginmegi ýa-da goýlup gidilmegi, şonuň ýaly-da ulag serişdeleri bilen ýaşaýyş jaýlaryna, binalara, desgalara we gurluşlara barylýan geçelgeleriň, ýollaryň, girelgeleriň ugurlarynyň beklenilmegi —
binýatlyk mukdaryň 0,5 böleginden birisine çenli möçberde jerime salynmagyna eltýär.».
4. 253-nji maddadan soň şu mazmunly maddany goşmaly:
«2531-nji madda. Uçarmansyz uçýan enjamlaryň tehniki ölçegleriniň talaplarynyň bozulmagy
1. Uçarmansyz uçýan enjamlaryň tehniki mümkinçiliklerini artdyrmak arkaly Türkmenistanyň kadalaşdyryjy hukuk namalary bilen bellenilen tehniki ölçeglerini üýtgetmek —
duýduryş berilmegine eltýär.
2. Şu maddanyň birinji böleginde göz öňünde tutulan hukuk bozulmalary üçin administratiw temmisi ulanylandan soň, olaryň bir ýylyň dowamynda gaýtadan edilmegi —
uçarmansyz uçýan enjamlary muzdsuz alyp, fiziki şahslara binýatlyk mukdaryň üçüsinden bäşisine, ýuridik şahslara — onusyndan ýigrimisine çenli möçberde jerime salynmagyna eltýär.».
5. 3551-nji maddadan soň şu mazmunly maddany goşmaly:
«3552-nji madda. Jemgyýetçilik ýerlerinde sergezdançylyk ýa-da gedaýçylyk bilen meşgullanylmagy
1. Jemgyýetçilik ýerlerinde sergezdançylyk ýa-da gedaýçylyk bilen meşgullanylmagy —
duýduryş berilmegine ýa-da ýigrimi dört sagatdan otuz alty sagada çenli möhlete jemgyýetçilik işleriniň berilmegine eltýär.
2. Şu maddanyň birinji böleginde göz öňünde tutulan hukuk bozulmalary üçin administratiw temmisi ulanylandan soň olaryň bir ýylyň dowamynda gaýtadan edilmegi —
on bäş gije-gündize çenli möhlete administratiw taýdan tussag edilmegine eltýär.».
6. 448-nji maddanyň birinji böleginde «251 -nji,», «3551-nji,» diýen sanlardan soň degişlilikde «2531-nji,», «3552-nji,» diýen sanlary goşmaly.
7. 480-nji maddadan soň şu mazmunly maddany goşmaly:
«4801-nji madda. Türkmenistanyň gurluşyk we binagärlik edaralarynyň administratiw hukuk bozulmalary barada işlere seretmek boýunça ygtyýarlyklary
1. Türkmenistanyň gurluşyk we binagärlik edaralary şu Kodeksiň 1801-nji, 1802-nji, 272-nji, 274-nji maddalarynda we 365-nji maddasynyň ikinji (gurluşyk kadalarynyň we paýly gurluşyk hakynda kanunçylygyň bozulmagy) böleginde göz öňünde tutulan administratiw hukuk bozulmalary barada işlere seredýärler.
2. Şu maddanyň birinji böleginde görkezilen edaralaryň adyndan ygtyýarlyklarynyň
çäginde administratiw hukuk bozulmalary barada işlere seretmäge we administratiw temmisini bermäge Türkmenistanyň gurluşyk we binagärlik edaralarynyň şu aşakdaky wezipeli adamlarynyň hukugy bardyr:
1) Türkmenistanyň Gurluşyk we binagärlik ministri we onuň orunbasarlary;
2) Türkmenistanyň Gurluşyk we binagärlik ministrliginiň Seýsmiki ýagdaýa durnukly gurluşyk ylmy-barlag institutynyň direktory, onuň orunbasary we baş inženeri;
3) Türkmenistanyň Gurluşyk we binagärlik ministrliginiň Döwlet ygtyýarlylandyryş we hile gözegçilik merkeziniň başlygy we onuň orunbasary;
4) Türkmenistanyň Gurluşyk we binagärlik ministrliginiň Usulyýet, nyrh emele getiriş we çykdajy ölçegleri döwlet müdirliginiň başlygy we onuň orunbasarlary.».
II. Şu Kanun resmi taýdan çap edilen gününden güýje girýär.
Aşgabat şäheri. 2016-njy ýylyň 15-nji oktýabry.
Türkmenistanyň Prezidenti Gurbanguly BERDIMUHAMEDOW.
«Türkmenistan» gazeti.
21.10.2016 ýyl.


text:
2017-06-10
«Türkmenistan: altyn asyr» elektron gazeti
Ýaş alymlar merkeziniň işiniň ilkinji netijeleri jemlenildi
10.06.2017
Ylymlar gününiň öňüsyrasynda döwlet baştutany Gurbanguly Berdimuhamedowyň başlangyjy bilen Ylymlar akademiýasynyň we Magtymguly adyndaky Ýaşlar birleşiginiň ýanynda döredilen Türkmenistanyň Ýaş alymlar merkeziniň mejlisi geçirildi.
Jemgyýetçilik esaslarynda işleýän Merkez ýaş alymlaryň täze neslini kemala
getirmäge, zehinli ýaşlary ylmy-tehniki we ylmy işlere çekmäge ýardam etmäge
niýetlenendir.
Türkmenistanyň Ýaş alymlar merkeziniň başlygy Azat Ataýewiň belleýşi ýaly,
TÝAM-yň mejlisinde onuň işläp başlan ilkinji bäş aýynyň netijeleri
jemlenildi.Şu döwürde ýokary okuw mekdeplerinde we ylmy-barlag institutlarynda
Ýaş alymlar geňeşleriniň 46-sy döredilip, olar TÝAM-a ýakyn geljekde etjek
işleriniň meýilnamasyny hödürlediler. Olaryň esasynda ylmy işleriň dürli
ugurlary boýunça maglumatlar binýady döredildi.
TÝAM-yň işiniň başlangyç tapgyrynda ýokary okuw mekdepleriniň we ylmy-barlag
institutlarynyň maddy-tehniki binýady barlanyldy, onuň netijesinde ylmy
barlaglar üçin zerur ölçeg gurallarynyň, synag enjamlarynyň, multimediýa we
beýleki tehnologiýalaryň maksatlaýyn gurluş sanawy düzüldi.
Mbr>Merkeziň öňünde duran wajyp wezipeleriň biri-ylmy işleri önümçilge
ornaşdyrmak ýa-da olardan peýda görmekdir. Şu maksat bilen sergi görnüşinde ýaş
alymlaryň ylmy we taslama işleriniň bäsleşigini geçirmek karar edildi. Onda
hakyky senagat nusgalary esasy eksponatlar bolarlar.
«Innowasiýalar ýarmarkasyna» dürli pudaklaýyn gurluşlaryň wekilleri çagyrylar.
Ylym bilen önümçiligiň ýakyn hyzmatdaşlygynda ol ýa-da beýleki täzeçillik
tekliplerine düzedişler giriziler, ileri tutulýan ugurlar anyklaşdyrylar.
Türkmen döwlet ulag we aragatnaşyk institutynyň ýanyndaky Ýaş alymlar geňeşiniň
Türkmenistanyň Senagat ministrligi bilen elektron senagatyny ösdürmek boýunça
döwlet maksatnamasynyň çäklerinde üstünlikli we işjeň özara hereket etmekde
ýeterlik tejribesi bar.
TÝAM-yň işiniň başlangyç tapgyryndaky netijeleriniň biri ylmy binýadyň
döredilmegidir, onda ýaş alymlaryň çap edilmegi göz öňünde tutulan ylmy işleri
görkezilýär.
Ýaş alymlar merkezi öz işläp başlan döwründe ýaşlar ylmy hereketini ösdürmegiň
wajyp meseleleri babatda, şol sanda telewideniýede «tegelek stollar» geçirdi,
şeýle hem tejribe alyşmak üçin at-abraýly alymlar bilen duşuşyklaryň
birnäçesini gurnady. Türkmenistanyň Ylymlar akademiýasyndan uly ýaşly
kärdeşleri ýaş alymlara halypalyk edip, olary milli ykdysadyýetiň innowasion
ösüşinde zerur ylmy barlaglaryň esasy wezipeleri we möhüm ugurlary barada
habardar edýärler.
Wiktoriýa NOWIKOWA


text:
Süýt içmegi ýatdan çykarmaň
Adam saglygy üçin gerekli bolan maddalaryň hemmesi diýen ýaly süýtde bardyr. Süýt çaganyň ösmegine, adamyň uzak ýaşamagyna kömek edýär. Emma holesterolly (ganynda ýag mukdary artykmaç bolan) adamlar süýdi we süýt önümlerini iýende ätiýaçlyrak bolmaly, ýagy azaldylan önümleri iýmeli.
Ähli ýaşdaky adamlara gerek bolan süýt we süýt önümleri çaganyň ösýän döwri, zenanlaryň hamyla hem-de çaga emdirýän döwri has hem zerur bolup durýar.
Olar bu döwürlerde kalsiýa has köpräk mätäç bolýar. Süýt we süýt önümleri bolsa kalsiýa örän baýdyr. Kalsiý çagalaryň süňkleriniň we dişleriniň kämilleşmegine ýardam edýär. Onsoňam süýt önümi bolan gatygyň saglygy ösdürmekdäki peýdasyny indi bilmeýän ýok bolsa gerek. Gatykda bar bolan bakteriýalaryň demgysma, düwnük, infeksiýa we aşgazan keselleriniň öňüni almakda güýçli täsiri bardyr. Mundan başga-da gatygyň düzüminde bar bolan käbir maddalar iç gatama, iç geçme, süýji keseli, süňküň eremegi, ýürek keselleri hem-de ýogyn içege düwnügi ýaly keselleri bejermekde peýdalydyr. Gatyk bedeniň mikroplara garşylyk görkeziş ulgamyny güýçlendirýär.
Adatça adam üçin süýdüň gündelik içilmeli mukdary azyndan 2 stakan töweregi bolup, ösüp barýan ýaş çagalar hem-de hamyla ýa-da çaga emdirýän aýallar üçin bu mukdar 3-4 stakana çykýar.
Filed under: Bütin Temalar, Bilim, Durmyş |


text:
Türkiýe bilen Somaliniň arasyndaky gatnaşyklar pugtalanýar
Türkiýe bilen Somaliniň arasyndaky Bilelikdäki ykdysady komissiýanyň 1-nji maslahaty Ankarada geçirildi
Türkiýe bilen Somaliniň arasyndaky ykdysady gatnaşyklaryň ösdürilmegi maksady bilen hyzmatdaşlyk şertnamasy baglaşyldy.
Türkiýe bilen Somaliniň arasyndaky Bilelikdäki ykdysady komissiýanyň 1-nji maslahaty Ankarada geçirildi.
Wise-premýer Rejep Akdag iki ýurduň arasyndaky söwda mukdarynyň 2016-njy ýylda 120 million dollara ýetendigini aýtdy.
Somaliniň Wise-premýeri Mahdi Mohammed Gulaid bolsa türk maýadarlaryny ýurduna çagyrdy.
Ykdysady komissiýanyň maslahatynyň çäginde Oba hojalyk we maldarçylyk ministri Eşref Fakybaba bilen Somaliniň Balykçylyk we suw çeşmeleri ministri Abdirahman Abdi Haski bolsa balykçylyk şertnamasyna gol çekişdi.
Şertnama laýyklykda türk balykçylary Somaliniň gara suwlaryna balyp tutar.


text:
Habarlar 1 september 2012
Resmi habar
Türkmenistanyň Prezidenti Türkmen döwlet nebit we gaz institutynyň binalar toplumynyň açylyş dabarasyna gatnaşdy
Ýurdumyzyň döwrebap bilim we ylym merkezleri bolan ýokary okuw mekdepleriniň maddy-enjamlaýyn binýadyny hemmetaraplaýyn pugtalandyrmak, olaryň milletiň iň bir aň-paýhasly wekilleriniň kemala gelýän ýerine öwrülmegini üpjün etmek Türkmenistanda milli Liderimiziň başlangyjy bilen ýaýbaňlandyrylan we üstünlikli durmuşa geçirilýän ylym-bilim özgertmeleriniň ileri tutulýan ugurlary bolup durýar. Häzirki döwürde ýurdumyzyň bilim ulgamynyň hemmetaraplaýyn ösdürilmegi ugrunda birnäçe düýpli özgertmeler durmuşa geçiilýär. Onuň baş maksady häzirki döwrüň talaplaryna laýyk gelýän netijeli bilim ulgamyny döretmekden, milli ykdysadyýetimiziň dürli pudaklary üçin ýokary hünärli işgärleri taýýarlamakdan ybaratdyr. ...
Jemgyýet
Nebitgaz pudagynyň işgärleri üçin oňaýly ýaşaýyş jaýlary
“Türkmennebitgazgurluşyk” döwlet konserniniň buýurmasy esasynda gurlan ak mermerli binalaryň açylyş dabaralary belentden tutuldy. Ankara we 10 ýyl Abadançylyk köçeleriniň çatrygynda ýerleşýän 100 öýli belent jaýyň ýanynda tutulan dabara has-da şowhunly boldy. Köp derejeli bu desgalar 5, 7 we 9 gatly binalaryň 12 gatly merkezi jaýa birikdirilip gurulmagy topluma özboluşly bezeg berýär. Bu toplumyň ýanynda ýene-de iki sany iki girelgeli, 72 öýli ýokary amatlyklary bolan jaýlaryň açylyş dabarasy boldy.
Ylym
Täze mekdeplerde belent sepgitlere tarap
Şu gün Türkmenistanyň ähli okuw mekdeplerinde täze okuw ýylynyň başlanýandygyny alamatlandyrýan jaň sesi ýaňlandy. Bilimler we talyp ýaşlar güni şu ýyl ýurdumyzda bäşinji gezek giňden we dabaraly bellenilýär.


text:
Türkmenistanyň Döwlet medeniýet merkeziniň Döwlet muzeýi 2017-nji ýylyň 9-njy iýunynda Ylymlar güni mynasybetli “Ylym – ösüşiň we geljegiň ýoly” atly sergisiniň açylyşyna ony synlamak isleýänleriň hemmesini çagyrýar.
YLYM – ÖSÜŞIŇ WE GELJEGIŇ ÝOLY
Güýçli döwletde ylym esasy orny eýeleýär, diýmek, biz ylmyň iň täze gazananlary bilen aýakdaş gitmelidiris.
Türkmenistanyň Prezidenti
Gurbanguly Berdimuhamedow
Hormatly Prezidentimiz Berkarar döwletimiziň bagtyýarlyk döwründe hemme taraplaýyn ösen şahsyýeti kemala getirmekde, edebiýatyň, ylmyň tutýan ornuna aýratyn uly ähmiýet berýär. Milli Liderimiz ýaş nesillerimiziň çuňňur ylymly-bilimli onda-da dünýä derejeli ylmyň hem ylmy dünýägaraýşyň eýesi bolmagy üçin giň mümkinçilikleri döredýär. Biziň halkymyz gadymdan bäri pähim-parasada, ylym-bilime uly sarpa hem gadyr goýan, dünýäde ylymda öçmejek şan-şöhrat gazanan halkdyr.
Häzirki wagtda ýurdumyzda ylym-bilim babatda durmuşa ornaşdyrylýan tutumly işler, amala aşyrylýan düýpli özgertmeler şöhratly geljegiň kämil binýadydyr. Bilim ulgamynda ylmyň we tehnikanyň gazananlaryny ornaşdyrmaklyk döwlet syýasatynyň ileri tutulýan ugurlarynyň birine öwrüldi. Ýurdumyzda ylmyň dünýä derejesinde laýyk getirilmegine aýratyn ähmiýet berilýär, ylym-bilim maksatly gurulýan binalar giň gerimler bilen ýaýbaňlandyrylýar. Bilim edaralarynyň maddy-enjamlaýyn binýady düýpli döwrebaplaşdyrylýar. Ylym-bilim syýasatynyň barha rowaçlanýan häzirki döwründe ýokary okuw mekdepleriniň professor-mugallymlary-da ýaşlara bilim bermekde täze usullardan netijeli peýdalanýarlar. Bu işde häzirki zamanyň täze tehnologiýalaryndan talabalaýyk peýdalanylyp, döwrebap okuw enjamlary bilen enjamlaşdyrylan binalarda kämil derejeli hünärmenleri taýýarlamak babatda giň mümkinçilikler döredilýär.
Ýurdumyzda ylmy ösdürmekde Ylymlar akademiýasynyň gaýtadan döredilmeginiň uly ähmiýeti boldy. Akademiýanyň ylmy institutlarynyň çäginde ýaş alymlaryň ýetişmegi, alymlyk derejelerini almaklary üçin giň mümkinçilikler döredildi. Aspirantura okuwlarynyň gaýtadan janlanmagy bolsa ýaş alymlar üçin uly goltgy boldy. Netijede, ýaş alymlaryň ençemesi alymlyk derejesine eýe bolup, tejribeli alymlaryň toparynyň üstüni ýetirdiler. Elbetde, ýaş alymlar ylma täze pikirler, täze açyşlar bilen gelýärler. Bu bolsa ylmyň öňe ilerlemeginiň möhüm şertleriniň biridir.
Türkmenistan döwletimizde giňden bellenip geçilýän ylymlar gününe bagyşlanylyp Türkmenistanyň Döwlet medeniýet merkeziniň Döwlet muzeýinde „Ylym – ösüşiň we geljegiň ýoly“ atly sergi gurnaldy. Sergide dürli döwürlerde ylym ugrunda zähmet çeken alymlaryň fotosuratlary ýerleşdirildi, şonuň ýaly-da, arheologiýa, etnografiýa, tebigat ylymlary bilen baglanyşykly muzeý esbaplaryna giň orun berildi. Şeýle-de, hormatly Prezidentimiziň ylmy kitaplary hem-de ylmyň dürli pudaklaryna degişli beýleki kitaplar sergilendi.
Sergi bilen tanşan adamlar Berkarar döwletiň bagtyýarlyk döwründe ýurdumyzda ylym pudagynda gazanylýan üstünlikler barada giňişleýin düşünje alyp bilerler.


text:
"Salam hormatly lukman! Men 23 ýaşymda. Meniň ýüregime geçirlen elektrokardiografiýa barlagynyň netijesi – "ýüregin dogabitdi kemçiligi, Alynýüregara germew defekty". Bu kesel howplumy? Şu kesel barada anyk maglumat we maslahat bermegiňizi haýyş edýärin".
Saýtyň okyjysy.
Hormatly okyjy!
Alynýüregara germewiň defekty doga kemçilik bolup, ol ýüregiň dogabitdi kemçilikleriniň arasynda duş gelme ýygylygy boýunça ikinji orny eýeleýändir. Ýürek kemçiliginiň bu görnüşi sag we çep alynýüregi çäklendirýän germewde doga deşigiň barlygy bilen häsiýetlendirilýär. Deşigiň ululygy we ýerleşýän ýerine baglylykda keseliň geçiş alamatlary hem köpdürli bolup biler. Deşikli germew ganyň çepden saga gaýtadan zyňylmagyna getirýär. Ýüregiň her bir gysylmasynda ganyň bir bölegi yzyna – sag alynýürege düşüp, ýüregiň sag kamerasynyň we öýkeniň dolmagyna getirýär. Çünki olaryň üstünden öň öýkeniň üstünden bir geçen ganyň köp mukdary ýene geçirilmeli bolýar. Şol sebäpden öýken damarlarynda hem durgunlylyk emele gelip, adamynyň öýken sowuklamasyna (pnewmoniýa) köp sezewar bolmagyna getirýär. Ondan başga hem, şeýle ýürek kemçilikli dogan çagalarda deri örtükleriň solgunlylygy, demgysma, gowşaklyk, fiziki ösüşiň yza galmagy, ýürek urmalaryň ýygylygynyň üýtgemegi ýaly alamatlar ýüze çykyp biler. Ýöne germewdäki deşigiň uly bolmadyk halatlarynda adamy hiç alamat biynjalyk etmän hem, ol bu kemçilik barada köp ýyllardan soň hem bilip biler.
Biynjalyk edýän alamatlar esasan hem mekdep ýaşly çagalarda, köp halatlarda 20 ýaşdan soň hem ýüze çykýar.
Alynýüregara germewiň defekty dine hirurgiki usul bilen bejerilýär.Hirurgiki bejergi germewdäki deşigi tikmäge ýa-da oňa ýüregiň daşyny örtýän "torbadan" – perikarddan alnan bölek bilen "ýama" goýmaga gönükdirilendir. Häzirki wagtda hirurgiki operasiýa geçirmeden başga-da, deşigi saýawan görnüşli abzal – okklýuderm bilen ýapma usulyny hem ulanýarlar. Her usulyň ulanylmagy üçin ýörite görkezmeler bellenilendir. Hirurgiki bejergi üçin öýkende durgunlylyk alamatlarynyň güýjemegi, dowamly ýürek ýetmezçiligi, näsagyň fiziki mümkinçilikleriniň çäklenmegi esasy görkezmeler bolup durýandyr.
Siz hatyňyzda bu ýürek kemçiliginiň ilkinji gezek näçe ýaşyňyzda anyklanylandygy we biynjalyk edýän alamatlar barada maglumat bermänsiňiz. Size ýagdaýyňyza, ýaşyňyza, barlagyň netijelerine baglylykda bejergi we soňky gözegçilik tertibi barada maslahat almak üçin kardiohirurg lukmanyna ýüz tutmagy maslahat berýärin.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmenistanyň Galkynyş muzeýi
Türkmenistanyň Konstitusiýasy biziň beýik döwletimiziň ynamdar hukuk esasy bolup biziň halkymyzyň asyrlar boýy öz ýüreginde arzuw eden Galkynyş, ylalaşyk, gumanizm, akýüreklilik, azatlyk, watançylyk we döwletiň demokratik gurlyşy, birleşen Milletler Guramasy tarapyndan kabul edilen Bitaraplyk esasy ýaly düşünjeleri özünde jemleýär.
Alty zallardan we häzirki zaman interaktiw enjamlary bilen abzallaşdyrylan muzeýde özüniň baý medeni mirasy we belli şaýsyýetlere baý bolan türkmen halkynyň gadymy taryhy bilen tanyşmak bolýar.
Birinji zal türkmen döwletiniň Konstitusiýasynyň we Garaşsyz Bitarap Türkneistanyň taryhyna bagyşlanan. Zalyň merkezinde Türkmenistanyň Prezidenti Gurbanguly Berdimuhamedowyň suraty ýerleşdirilen. Portretiň iki gapdalynda Prezidentiň döwlet gerbiniň we ştandartynyň şekilleri ýerleşdirilen. Aýratyn pýedestalda biziň döwletimiziň esasy kanunlaryň kodeksleri görkezilip, ýörite witrinalarda biziň Prezidentimiz tarapndan 2008 ýylyň 26 sentýabrynda gol çeken Türkmenistanyň Konstitusiýanyň kanuny “Türkmenistanyň konstitusiýasyna üýtgeşmeler we goşmaçalar girizmek baradaky”, şeýle-de 1990 ýylyň 22 awgustynda Türkmenistanyň garaşsyzlygy baradaky deklarasiýasy görkezilen.
Ikinji zalda Türkmenistanyň Prezidenti Gurbanguly Berdimuhamedowyň kitaplary, biziň döwletimiziň kanun çykaryjy ykrarnamalary,Türkmenistanyň taryhy barada gürrüň berýän dürli ýyllarda çap edilen neşirler görkezilen.
Beýleki bölümlerde Türkmenistanyň Döwlet Gimni, Türkmenistanyň Konstitusiýasyndan alnan aýratyn sitatalar we mukaddes Kasam görkezilen. Bu zalyň esasy aýratynlygy – täze interaktiw tehnologiýalaryň esasynda elktron kitaphananyň döredilmegidir.
Eliň hereketi bilen gerekli kitaby saýlap okap bolýar. Kitaplar baradaky maglumat üç dillerde: türkmen, iňlis we rus dillerinde görkezilen.
Muzeýiň üçünji zaly halk hojalygyna we Milli ykdysadyýetiň wajyp pudaklaryna bagyşlanan. Dördünji zalda ýörüte stendiň synlamyň ýüzünde Türkmenistanyň Prezidentiniň pähimleri görkezilen. Şeýle-de bu ýerde hormatly Prezidentimiz Gurbanguly Bermuhamedowyň ylmy gazananlary, sylaglary we sowgatlary sanap geçilen we görkezilen. Dürli senelere bagyşlanan ýadygärlik we ýubileý pullar özüne ünsüni çekýär.
Bäşinji zalda etnografiýa esbaplary görkezilen. Gadymy golýazma kitaplar, milli egin-eşikler, şaý-sepler, täsir saz gurallary asyrlardan geçip tomaşaçyny gadymyýete alyp gidýär.
Altynjy zalda başlangyjyny şöhratly Oguzhandan alyp gaýdýan taryh barada gürrüň berilýär. Bu ýerde sensorly displeýiň kömegi bilen türkmen halkynyň urug başysynyň döredijiligi dürli wagtlarda biziň ata-babalarmyzyň döreden döwletleri baradaky maglumatlar alyp bolýar. Eksponatlaryň içinde häzirki Türkmenistanyň kartasy hem bar. Onda bütin dünýä meşhur bolan taryhy – medeni ýadygärlikleriň ýerleşýär ýeri aýratyn görkezilen. Şeýle-de bu ýerde arheologiýa gazuw – agtaryş işleri döwründe ýurdumyzyň dürli künjeklerinde tapylan tapyndylar goýulan.
Türkmenistanyň Galkynyş monumenti biziň Garaşsyz, Bitarap Watanymyzyň abraýyny we şöhratyny ýaýradyp, ýagty geljegmize tarap ynamly öňe barýandygymyza şaýatlyk edýär.


text:
Azerbaýjanyń paýtagty Bakuda guralan Hoja Ahmet Ýasawy simpoziumynda, Ahmet Ýasawy ähli taraplaýyn ara alyp maslahatlaşyldy. Simpoziumda, Ahmet Ýasawynyń esasy aýratynlygynyń Yslam dinini türk dilinde gürrüń bermek bolandygy nygtalyp geçildi. Alymlar, bu aýratynlygy bilen Ýasawynyń ýüzlenmeleriniń geljek nesillere ýetirilmeginiń täsirli ulgam bolandygyny ýatlatdylar. Azerbaýjanyń paýtagty Bakuda geçirlen Hoja Ahmet Ýasawy simpoziumynda, Türkiýeli we Azerbeýjanly alymlar çykyş atdi.
T.R.R TÜRKMEN - ت.ر.ت تورکمن


text:
Strese garşy näme etmeli?
Dünýäde millionlarça adam stresden ejir çekýär. Ýürek keselinden ölýänleriň hem sany artýar diýip, Halkara saglygy saklaýyş guramalary maglumat berýärler.Stresiň Türkmenistanda nä derejede ýaýrandygy barada anyk maglumat berilmeýär.
Strese garşy göreşde psihologlar we psihoterapewtler dürli kömekleri edýärler. Ýöne soňky 10-15 ýylyň dowamynda olaryň köpüsi Türkmenistandan göçüp gitdiler. Şonuň üçin şol hünärmenler häzir ýetmezçilik edýär.
Poliklinikalarda psihologlar az, mekdeplerde hem professional psihologlar ýok diýen ýaly. Netijede ýaşlaryň köpüsi stresiň nämedigi barada az bilýärler.
Biziň ýaşlarymyz psihiki taýdan näsazlyklar ýüze çykan wagty köplenç öwülýälere aýlanýarlar, mollalardan doga alýarlar ýa-da palçylaryň ýanyna barýarlar diýip, ýerli habarçylarymyz maglumat berýärler.
Emma soňky döwürde bu ugurda käbir işler hem amala aşyrlýar. Meselem indi 2 ýyldan bäri Aşgabadyň Saglygy goraýyş edarasynda ýaşlar merkezi açyldy. 2009-njy ýylyň sentýabrynda bolsa ynanç telefonyny açyp, ýaşlara psihologiki kömek berip başladylar.
Şular ýaly merkezleri welaýatlarda hem açmaklyk göz öňünde tutulýar diýip, ýerli habarçylarmyz aýdýarlar.
Azatlyk Radiosynyň Germaniýadaky habarçysy Taher Şir Mohammadi tarapyndan taýýarlanan “Ýaşlar“ programmasynda türkmen ýaşlarynyň strese garşy näme etmelidigi barad hem maslahat berilýär.
Web Resource: Azatlyk Radiosy - آزادلئق رادیو سی


text:
Günorta Amerika
Günorta Amerika (isp. América del Sur, Sudamérica, Suramérica, port. América do Sul, iňl. South America, niderl. Zuid-Amerika, fr. Amérique du Sud, guar. Ñembyamérika, keç. Urin Awya Yala, Urin Amerika) — Amerikada günorta kontinent, ol esasan Ýer planetasynyň Günbatar we Günorta ýarymşarlarynda ýerleşýär, şeýle-de bolsa, kontinent az-kem Demirgazyk ýarymşarda hem ýerleşýär. Onuň kenarlaryny günbatarda Ýuwaş okean, gündogarda — Atlantik okean ýuwýar, ol demirgazykda Demirgazyk Amerika bilen araçäkleşýär. Iki Amerikanyň arasyndaky serhet Panama gury ýer zolagyndan we Karib deňzinden geçýär.
- Argentina
- Boliwiýa
- Braziliýa
- Çili
- Kolumbiýa
- Ekwador
- Fransuz Gwiana
- Gaýana
- Paragwaý
- Peru
- Surinam
- Trinidad we Tobago
- Urugwaý
- Wenesuela
- ↑ Footnote tekstini şu ýere giriziň


text:
Şu gün Türkmenistanyň Prezidenti Gurbanguly Berdimuhamedow Türkmenistanyň Ministrler Kabinetiniň Başlygynyň Aşgabat şäherine gözegçilik edýän orunbasarynyň hem-de Aşgabat şäheriniň we welaýatlaryň häkimleriniň gatnaşmagynda nobatdaky wideoşekilli iş maslahatyny geçirdi. Iş maslahatynda obasenagat toplumynda möwsümleýin işleriň ýerine ýetirilişi, şeýle hem sebitlerde hem-de paýtagtymyzda türkmenistanlylaryň abadan durmuşy we döredijilikli zähmet çekmegi üçin hemme şertleri döretmäge gönükdirilen uly möçberli özgertmeler maksatnamalarynyň durmuşa geçirilişi hem-de Aşgabat şäherini ösdürmegiň taslamalary bilen baglanyşykly möhüm meselelere garaldy.
Hormatly Prezidentimiz göni aragatnaşyk arkaly geçirilýän wideoşekilli iş maslahatyna ilki bilen birwagtyň özünde wise-premýer D.Amangeldiýewi hem-de Aşgabat şäheriniň häkimi Ş.Durdylyýewi çagyrdy.
Ministrler Kabinetiniň Başlygynyň orunbasary gözegçilik edýän pudaklaryndaky işleriň ýagdaýy barada hasabat berip, ýurdumyzyň baş şäherini ösdürmegiň maksatnamasynyň durmuşa geçirilişi barada habar berdi. Ol täze taryhy eýýamyň talaplaryna kybap gelýän döwrebap toplumlaýyn düzümleriň kemala getirilmegini, adamlaryň ýaşaýyş-durmuşy üçin has amatly şertleriň döredilmegini göz öňünde tutýar.
Aşgabat şäheriniň häkimi bezeg we ekologiýa ugurlaryny nazara alyp, türkmen paýtagtyny mundan beýläk-de abadanlaşdyrmak boýunça işleriň barşy, şäheriň inženerçilik-tehniki hem-de ulag-aragatnaşyk ulgamlaryny döwrebaplaşdyrmak, täze ýaşyl zolaklary döretmek, Aşgabadyň durmuş üpjünçilik ulgamlarynyň ählisiniň yzygiderli işlemegini hem-de nusgalyk arassalygyny üpjün etmek we şunuň bilen baglylykda, jemagat gulluklarynyň işini kämilleşdirmek boýunça görülýän çäreler barada hasabat berdi.
Döwlet Baştutanymyz paýtagtymyzy ösdürmegiň maksatnamasyny yzygiderli durmuşa geçirmegiň ilkinji nobatdaky meselelerine ünsi çekip, bu babatda geljege niýetlenen öňdengörüjilikli çemeleşmäniň zerurdygyny belledi. Aşgabadyň häzirki zamanyň iri şäherleriniň birine öwrülip, yzygiderli ösýändigini hem-de çäklerini giňeldýändigini göz öňünde tutmak gerek, bu bolsa, öz gezeginde, täze ýaşaýyş toplumlarynyň, ýollaryň taslamalary düzülende we gurlanda, durmuş-medeni hem-de beýleki ähmiýetli desgalar bina edilende, umuman, şäher düzümleri kemala getirilende innowasion çözgütleri talap edýär diýip, milli Liderimiz aýtdy. Şunuň bilen baglylykda, wise-premýere hem-de paýtagtyň häkimine degişli görkezmeler berildi.
Wise-premýer hem-de paýtagtyň häkimliginiň ýolbaşçysy Gündogaryň beýik şahyry we akyldary Magtymguly Pyragynyň ýadygärliginiň
taslamasyny hormatly Prezidentimiziň garamagyna hödürledi.
Hormatly Prezidentimiz hödürlenen täze ýadygärlik binasynyň taslamasy bilen tanşyp, olar babatda birnäçe belliklerini hem-de tekliplerini aýtmak bilen, şunda her bir ownuk zady, ilkinji nobatda bolsa, keşpleriň çeper beýan edilmegine degişli meseleleri düýpli oýlanmagyň wajypdygyny belledi. Magtymguly Pyragy türkmen halkynyň şöhratly ogludyr, onuň ajaýyp şahyrana eserleri milli hem-de umumydünýä medeniýetiniň genji-hazynasyna girdi. Döwlet Baştutanymyz bular barada aýtmak bilen, paýhasly pikirleriň hem-de ajaýyp söz ussadynyň ýadygärliginiň onuň belent döredijilik we watançylyk ruhuny alamatlandyrmalydygyny nygtady.
Soňra Ýapyk binalarda we söweş sungaty boýunça V Aziýa oýunlarynyň keşbini beýan eden myhmansöýer we özüne çekiji Wepalynyň binalarynyň taýýarlanan taslamalary döwlet Baştutanymyzyň garamagyna hödürlendi.
Çuňňur hormatlanylýan Prezidentimiz bu hödürlenen taslamalara degişli düzedişleri girizip hem-de Wepaly diýen binagärlik keşbiniň üstünde durup geçip, ol Watanymyzyň haýran galdyryjy üstünlikleriniň özboluşly nyşany bolmaga gönükdirilendir diýip aýtdy. Şol üstünlikleriň hatarynda sentýabrda Aşgabatda geçirilen Ýapyk binalarda we söweş sungaty boýunça V Aziýa oýunlary bar. Bu oýunlar ýurdumyzyň halkara abraýyny, onuň sport döwleti hökmündäki mertebesini has-da belende göterdi.
Hormatly Prezidentimiz Gurbanguly Berdimuhamedow türkmenleriň wepaly dosty hem ýoldaşy bolan alabaýy şekillendirýän desganyň taslamasyna degip geçip, öz arassalygyny hem-de gadymy tohum görnüşini saklap galan itleriň bu täsin neslini halkymyzyň milli gymmatlygy diýip, doly ynam bilen aýdyp bolar. Tapawutly, söweşjeň we goraýyş häsiýetlerine eýe bolup, batyrgaý, edermen we akylly alabaýlar dostanadyr hem-de öz eýesine hakyky wepalydyr. Türkmen halkynda hemişe meşhurlykdan we söýgi bilen peýdalanyp, olar häzirki wagtda-da maşgalanyň agzalarynyň birine deňelýär. Çünki alabaý “Aşgabat 2017” oýunlarynyň şekili hökmünde ýöne ýerden saýlanyp alynmady diýip, döwlet Baştutanymyz belledi.
Şunuň bilen baglylykda, hormatly Prezidentimiz hödürlenen ýadygärlik binalarynyň taslamasynyň üstünde ýene-de işlemegi tabşyrdy.
Soňra Ahal welaýatynyň häkimi T.Atahallyýew welaýatda işleriň ýagdaýy, ekerançylyk meýdanlarynda agrotehniki çäreleriň göwnejaý geçirilişi, şeýle hem noýabryň ikinji ýekşenbesinde belleniljek Hasyl baýramyna taýýarlyk görlüşi barada hasabat berdi.
Döwlet Baştutanymyz hasabaty diňläp, möwsümleýin oba hojalyk işleriniň barşyny hem-de hemme degişli meseleleri, şol sanda ýer eýelerini mineral dökünler bilen gerekli möçberde üpjün etmäge, tabşyrylan hasyl üçin hasaplaşyklary öz wagtynda geçimäge degişli meseleleri hemişe gözegçilikde saklamagyň zerurdygyny belledi. Hormatly Prezidentimiz gowaça meýdanlarynda galan pagta hasylyny iň soňky hanasyna çenli çalt we ýitgisiz ýygnap almak üçin hemme çäreleri görmegiň, şeýle hem oba hojalyk tehnikalaryny geljek ýyla öz wagtynda taýýarlamagyň wajypdygyny nygtap, bu babatda häkime birnäçe anyk görkezmeleri berdi.
Milli Liderimiz Hasyl toýuny Berkarar döwletimiziň bagtyýarlyk döwrüniň ruhuna kybap derejede guramaçylykly geçirmek barada hem degişli tabşyryklary berdi.
Soňra ýolbaşçylyk edýän sebitinde, obasenagat toplumynda häzirki işleriň ýagdaýy, şol sanda bar bolan oba hojalyk tehnikalaryny netijeli ulanmak hem-de olaryň geljekki möwsüme taýýarlygyny üpjün etmek boýunça görülýän çäreler barada Balkan welaýatynyň häkimi S.Satlykow hasabat berdi. Şunuň bilen birlikde, sebitde gurulýan möhüm desgalaryň gurluşygy barada hasabat berildi. Şol desgalaryň hatarynda Türkmenbaşydaky Halkara deňiz menzili, "Awaza" milli syýahatçylyk zolagyndaky täze gurluşyklar bar.
Hormatly Prezidentimiz Gurbanguly Berdimuhamedow welaýaty durmuş-ykdysady taýdan ösdürmegiň ileri tutulýan wezipeleriniň üstünde durup geçip, oba hojalyk toplumynyň netijeliligini artdyrmak üçin zerur şertleri döretmäge gönükdirilen ulgamlaýyn çäreleri geçirmegiň ähmiýetini belledi. Şunuň bilen baglylykda, milli Liderimiz hojalygy dolandyrmagyň häzirki zaman usullaryny, ähli işleri guramaga ylmy çemeleşmäni iş ýüzünde giňden ornaşdyrmagyň wajypdygyny nygtady.
Milli Liderimiz bular barada aýtmak bilen häkime birnäçe degişli tabşyryklary, şol sanda welaýatda Oba milli maksatnamasynyň durmuşa geçirilişi hem-de öňde boljak Hasyl baýramyna taýýarlyk görlüşi, şeýle hem sebitiň ähli täze gurluşyklarynda işleriň ýokary hiliniň hem-de möhletinde ýerine ýetirilmeginiň üpjün edilmegi bilen baglanyşykly tabşyryklary berdi.
Öz gezeginde iş maslahatynyň gün tertibiniň möhüm meseleleri boýunça, şol sanda sebitiň ekerançylyk meýdanlarynda möwsümleýin agrotehniki çäreleriň bellenen kadalara laýyklykda geçirilişi, oba hojalyk önümçiliginiň netijeliligini artdyrmak babatda görülýän çäreler barada Daşoguz welaýatynyň häkimi M.Baýramgulyýew hasabat berdi.
Döwlet Baştutanymyz hasabaty diňläp, sebitiň obasenagat toplumynda bar bolan ykdysady we tehniki serişdeleri has netijeli peýdalanmagyň zerurdygyny belledi hem-de ýetişdirilen “ak altyn” hasylyny iň soňky hanasyna çenli ýygnap almak üçin zerur çäreleri görmegi, kärendeçiler bilen hasaplaşyklaryň öz wagtynda geçirilmegini üpjün etmegi, şeýle hem geljek ýylyň möwsümine oba hojalyk tehnikalaryny gerekli derejede taýýarlamagy tabşyrdy.
Mundan başga-da, hormatly Prezidentimiz sebitde ilatyň durmuş-hal ýagdaýyny gowulandyrmaga, obada adamlaryň durmuşynyň derejesini we hilini ýokarlandyrmaga gönükdirilen Oba milli maksatnamasyny yzygiderli durmuşa geçirmek, bu ýerde bina edilýän desgalardaky gurluşyk işleriniň hiline berk gözegçilik etmek, şeýle hem Hasyl toýunyň ýokary guramaçylyk derejesini üpjün etmek boýunça häkime anyk görkezmeleri berdi..
Soňra göni aragatnaşyk arkaly wideoşekilli iş maslahata Lebap welaýatynyň häkimi Ç.Çarlyýew çagyryldy. Häkim sebitde işleriň ýagdaýy, hususan-da, oba hojalyk ulgamyndaky işleriň ýagdaýy we şunuň bilen baglylykda, ekerançylyk meýdanlarynda meýilleşdirilen agrotehniki çäreleriň geçirilişi barada hasabat berdi. Şeýle hem welaýatyň senagat kuwwatyny ösdürmek, onuň durmuş düzümini has-da kämilleşdirmek boýunça öňde goýlan wezipeleriň çözülişi barada hasabat berildi.
Milli Liderimiz ulanylýan ýerleriň ählisini agrotehnikanyň düzgünleriniň hemişe berjaý edilmegi hem-de öňdebaryjy tehnologiýalaryň işjeň ornaşdyrylmagy bilen ýokary netijeli peýdalanmagyň, ekin meýdanlarynyň melioratiw ýagdaýyny gowulandyrmagyň zerurdygyna ünsi çekip, häkime degişli tabşyryklary, şol sanda, umuman, ekerançylygyň medeniýetini ýokarlandyrmaga, zähmetsöýer babadaýhanlaryň netijeli işlemegi üçin zerur şertleriň üpjün edilmegine degişli tabşyryklary berdi.
Hormatly Prezidentimiz sebitiň önümçilik we durmuş düzümlerini maksadalaýyk döwrebaplaşdyrmagyň hem-de ösdürmegiň, bu ulgamda öňde goýlan ähli wezipeleriň toplumlaýyn çözülmeginiň wajypdygy barada aýdyp, bu ýerde bina edilýän dürli ähmiýetli desgalaryň gurluşygynyň barşyny gözegçilikde saklamagy hem-de öňde boljak şanly seneleri mynasyp garşylamak üçin zerur çäreleri görmegi tabşyrdy.
Wideoşekilli iş maslahaty Mary welaýatynyň häkimi B.Annagurbanowyň hasabdat bermegi bilen dowam etdi. Häkim ýolbaşçylyk edýän sebitinde işleriň ýagdaýy we depginleri şol sanda “ak altyn” möwsümini doly tamamlamak hem-de meýdanlarynda galan ähli pagtany ýygnamak, oba hojalyk tehnikalary we enjamlary täze möwsüme ýokary hilli taýýarlamak boýunça görülýän çäreler, tabşyrylan hasyl üçin kärendeçi ýer eýeleri bilen öz wagtynda hasaplaşyklaryň amala aşyrylyşy barada hasabat berdi.
Döwlet Baştutanymyz obasenagat toplumynyň, şol sanda onuň gaýtadan işleýän pudagynyň işini guramaga çuňňur oýlanyşykly, toplumlaýyn çemeleşmegiň, oba hojalyk ekinleriniň dürli görnüşleriniň durnukly bereketli hasylyny almak maksady bilen, agrotehnikanyň täzeçil usullaryny ornaşdyrmagyň zerurdygyny nygtap, häkime sebitiň obasenagat ulgamynda netijeli özgertmeleri öňe ilerletmek boýunça birnäçe görkezmeleri berdi.
Şunuň bilen birlikde, hormatly Prezidentimiz Gurbanguly Berdimuhamedow welaýaty durmuş-ykdysady taýdan mundan beýläk-de ösdürmäge degişli meseleleriň ählisiniň öz wagtynda çözülmegini, täze gurluşyklardaky işleriň ýagdaýyny hemişe gözegçilikde saklamagy tabşyrdy. Şeýle hem häkime Hasyl baýramy mynasybetli çäreleri guramaçylykly geçirmek boýunça degişli tabşyryklar berildi.
Döwlet Baştutanymyz geçirilen gürrüňdeşligiň netijelerini jemläp, paýtagtymyzda hem-de ýurdumyzyň welaýatlarynda ýaýbaňlandyrylan giň möçberli maksatnamalaryň üstünlikli durmuşa geçirilmeginiň Watanymyzyň ykdysady kuwwatyny has-da artdyrmaga, türkmenistanlylaryň hal-ýagdaýynyň yzygiderli ýokarlandyrylmagyna ýardam berjekdigini belledi.
Hormatly Prezidentimiz Gurbanguly Berdimuhamedow wideoşekilli iş maslahatyny tamamlap, oňa gatnaşyjylaryň ählisine Watanymyzyň gülläp ösmegine hem-de halkymyzyň bagtyýar durmuşynyň üpjün edilmegine gönükdirilip, olaryň öňünde goýlan wezipeleriň ýerine ýetirilmeginde üstünlikler arzuw etdi.


text:
Bütin oba garaşyp dur.
yola bakyar hemmeler.
Atasy pyşyrdayar:
“Geler. Geler. Geler”.
Gelnejesi pyşyrdayar:
“Gelermikä? Kim biler...”
Atasy göwünlik beryär:
“Geler-le... hökman geler”.
Gök toraňňyň...
Salam dostlar!!!
Men aydyma aydyp bilemok yone gosgyny das etyan,yarysjagynyz bar bolsa guk diyaymeli...Bildirilyar...
İn gowy halayan gosgym:Omrume Pent
ÖMRÜME PENT
Şahyr! Şahyrlygyň çyn bolýan bolsa,
Sönüp, ýanyp,...
salam gyzlar oglanlar size bir soragym bar biraz üytgeşigrak sorag.hazirki zamanda söygi diyen zat barmy yada siz ynanyanyzmy.köp oglan gyzlar söyyan onsuz bir günem yaşamaryn diyyaler yöne bir kiçirak dava sebapli ayrylyalar,yada...
talyplar bilen sheyle bir tans etsek diyyana uysupjik :)
aydim aydyan oglan mendirin (yone sakgalym yokdyr)
gyzam harmandali (:
...
tyrk
Ýokardaky habarda Türkiýeniň prezidenti Abdullah Gülüň Azerbeýjanda bolandygy, dekabrda Türkmenistanda boljakdygy barada aýdylýar. Meni güldüren ýeri bolsa
After that come Uzbekistan and Khirgyzstan. Of course, these nations might have the fear of 'Turkey is a huge country, are they coming to crush us?'....":)
Erkegin yuregine yol ol onun garnyndan gechyarmish :)
Saladyn ady: "Sharlotka"
Duzum: 3 sany gaynadylan kartoshka, 100~150g bishirilen et, 1 ortaky sogan, 1/3~1/2 banka gok nohut, 1/2~2/3 ch chemche duz, 3 nahar chemchesi mayonez.
Yumurtgaly...


text:
Garnaýakly molýuska
Garnaýakly molýuskalar adaty howdançy, kiçi howdançy, üzüm ulitkasy we nemlijeler degişlidir. 1982-nji ýylda Türkmenistanyň Lebap we Mary welaýatlarynyň çäklerinde Garagum derýasynda dişsizjäniň şu derýa boýunça Aşgabadyň çäklerine çenli ýaýrandygy hem doly anyklanyldy. Bu molýuskanyň Garagum derýasy boýunça Aşgabadyň çäklerine çenli ýaýeandygy hem doly anyklanyldy. Bu molýuskanyň Garagum derýasy boýunça ýakyn ýyllarda Günbatar Türkmenistana hem ýaýramagy mümkin. Dişsizje zyýansyzdyr. Emma onuň liçinkasy balyklaryň muguthory. Dişsizje molýuskanyň köp sanly osoblary 1961 一1963-nji ýyllarda uzak gündogardaky Amur derýasyndan ot bilen iýmitlenýän ak amur we kütümaňlaý balyklar bilen tötänlikde getirilip, Garagum derýasynyň ýokarky akymyna goýberilendir. Bu ot iýýän balyklar Garagum derýasyny suwotulardan arassalamak maksasy bilen getirildi. Dişsizje molýuska Türkmenistana bilinmän getirilse-de ýurdumyzyň ösümlik dünýäsine onçakly zyýanly däldir. Molýuskalardan adaty howdançy we kiçi howdançy suwda, üzüm ulitkasy we nemlijeler bolsa gury ýerde ýaşaýarlar. Howdançy molýusklar iki sorujyly bagyr sorujysynyň aralyk eýeleri bolanlary sebäpli zyýanlydyr. Üzüm ulitkasy günorta ýurtlarda, şol sanda Türkmenistanda hem ýaýrandyr. Ol üzüm ýapragy we käbir beýleki ösümlikler bilen iýmitlenýär. Üzüm ulitkasy üzüm üçin zyýanly hasaplanýar. Nemlijeler balykgulaksyz bolup, beden üsti nem bilen örtülen. Nem olary guramakdan gorap saklaýar. Nemlijeler çygly gurşawda ýaşaýarlar. Olar ekin üçin zyýanlydyr. Garnaýakly Molýuskalaryň örän köp görnüşleri deňizlerde ýaşaýarlar.


text:
Beden agramynyň aşa ýokarlanmagy netijesinde döreýän semizlik adamyň jynsy hyjuwyny peseldip, ýakyn gatnaşyklaryň ýygylygyny azaldyp bilýär.
Aýal maşgalalarda beden agramynyň aşa ýokarlanmagy has agyr ruhy kynçylyklara getirip biler. Sebäbi, olaryň pikiri boýunça, semiz adam owadanlygyny, tebigatyň beren gözel syratyny, ýüzüniň we bedeniň öňki durkuny ýitirýär. Şol aýallaryň özüne bolan ynamy gaçyar. Olaryň öňki mesaýy durmuşy – gizlin durmuşa öwrülip başlaýar, köpçülikden gaçyp öz ýaşaýşyny kynlaşdyrýarlar. Erkli aýallar özüne ýigrenç döredýän kilogrammlar bilen göreşip başlaýarlar.
Agramyň aşa ýokarlanmagynyň aýalyň jynsy hyjuwyna ýetirýän yaramaz täsirleri dürli-dürli bolýar. Has dogrysy, ol täsirler ikä bölünýär: psihologiki we fiziologiki ýaramaz täsirler.
Psihologiki täsir. Häzirki zaman modanyň kanunlaryna laýyklykda – aýal 90-60-90 sm. ölçeglere gabat gelýän bedenli bolmaly. Hor we uzyn zenanlar – gözelligiň etalony. Moda industriýasy şeýle görkezijileri mahabatlandyryp, olary nusga höküminde görkezýär. Şol esasda, aýal maşgalanyň jynsy hyjuwy we islegi psihologiki ýaramaz täsirlere sezewar bolýar. Ýokary beden agramly aýallar erkek adam bilen tanyşmakdan we indiki boljak gatnaşyklardan çekinip başlaýarlar. Aýallaryň bular ýaly çekinjeňligi soňy bilen utanjaňlyga geçýär we jynsy gatnaşyklara bolan garaýyşlaryny üýtgedýär. Semiz aýallaryň artykmaç agramlylygy jynsy gatnaşykda hereketleriň çäklenmegine we gowuşgynsyzlyga getirip, wagtyň geçmegi bilen olaryň jynsy gatnaşykdan asla ýüz öwürmegine sebäp bolup biler. Başga tarapdan seretsek, erkek adamlar jemgyýetde oňlanýan däplere we ülňülere görä özüne ýoldaş edip hor aýallary saýlamaga çalyşsalar hem, özleri şony boýun almasada, olaryň pynhan islegi etli-ganly, dolmuşja zenanlary isleýär. Ähli zada sebäp bolýan faktor – ýokarda agzalyp geçen modanyň talaplary!
Fiziologiki täsir. Jübütleriň biriniň ýa-da ikisiniň hem semizligi zerarly jynsy gatnaşyklary geçirmekde kynçylyklaryň döremegi (gowuşgynsyzlyk, demiň gysmagy, aşa derlegenlik we baş.) semizligiň jynsy hyjuwa ýetirýän fiziologiki yaramaz täsirlerine degişli bolup durýar.
Umuman aýdanyňda, beden agramynyň görkezijileriniň artmagy aýal maşgalada aşakdaky hertaraplaýyn bozulmalaryň döremegine getirip biler:
► özünden göwni geçme, ýagny özüne bolan ynamyň peselmegi;
► jynsy gatnaşykdaky gowuşgynsyzlyk;
► jynsy gatnaşykda talaba laýyk lezzetiň bolmazlygy;
► jynsy gatnaşyga bolan islegiň ýitmegi;
► bilgeşleýin jynsy gatnaşykdan saklanmak;
► kiçi çanaklyk agzalarynda durgunlylyk alamatlaryň bolmagy;
► aýal jyns ulgamynyň keselleriniň (şol sanda endokrin bozulmalar) döremegi;
► jynshananyň duýujylygynyň peselmegi;
► orgazm (keýp alma) duýgusynyň bolmazlygy;
► jynsy gatnaşyklara biperwaý garamak.
Agramy aşa ýokary bolan erkek adamlar, aýal maşgalalara garanyňda, beýle ruhy bozulmalara sezewar bolmaýarlar. Sada dilde aýdaňda, adamzat jemgyýetiniň kuwwatly bölegi bolan erkekler, öz semizliginden kän bir çekinip baranoklar. Olaryň bedeninde muskullar agyr atletika bilen meşgullanýan türgeniňki ýaly bolmasa-da, hatda sallanyp duran garny-da, jübütine ony erkek hökmünde kabul etmäge päsgel bermeýär. Erkek adamlaryň etalony bolan – gadymy grek heýkelleri, aýal maşgalalarda ýaly, semiz erkeklerde olara meňzeme ýa-da kybapdaş bolma islegini döretmeýär diýen ýaly. Emma şu günki gün, jemgyýetiň içinde öz bedeniniň aladasyny edýän, özüne zor salyp aşa agyr türgenleşikler we derman serişdeleri bilen bedenini tertibe salmaga ymtylýanlar hem bar. Ýöne näme-de bolsa, agramynyň aşa ýokarlanandygyndan çekinýän erkek adamlar, aýal maşgalalara garaňda gaty az duşýar.
Ýöne agramyň aşa ýokarlanmagynyň erkek adamlaryň jynsy hyjuwyna ýetirýän fiziologiki ýaramaz täsiri welin, aýal maşgalalaryňka garanyňda näçe esse ýokarydyr. Onuň sebäbi, semiz erkek adamlaryň ganynda estrogen gormonynyň (ýag gatlagynyň agdyklygy sebäpli) görkezijisi juda ýokary sanlarda saklanýar. Globulin belogy bilen esasy erkeklik gormony bolan testosteron birleşip, erkek adamlaryň jynsy hyjuwyny ýokarlandyrýalar. Emma bu birleşmäni estrogen gormony dargadýar. Şu hadysanyň netijesinde, testosteron gormonyň täsiri estrogen gormonyň hasabyna azalýar we semiz erkek adamyň jynsy hyjuwy peselýär. Jynsy hyjuw peselip, wagtyň geçmegi bilen jynsy gowşaklyga (impotensiýa) sezewar edip bilýär.
Los-Anželes uniwersitetiniň ýanyndaky Iýmit Merkeziniň hünärmeni, Herbalife kompaniýasynyň ylmy-maslahat beriş jemgyýetiniň wise-prezidenti, lukmançylyk ylymlarynyň doktory Luidjy Gordonyň belleýşi ýaly, "Ýalňyş iýmitlenmäniň jynsy gatnaşyklaryna ýetirýän täsiri iki sany biri-biri bilen baglanşykly zatlardan ybarat. Onuň birinjisi – jynsy hyjuw, ikinjisi bolsa – jynsy gatnaşygy doly derejede ýerine ýetirip bilmezlik".
Jyns gormony bolan testosteronyň gandaky derejesi iýmitdäki peýdaly maddalaryň doly toplumyna – beloklara, ýaglara, uglewodlara, mineral we witaminlere baglydyr. Mundan başga-da, testosteronyň gandaky derejesi, adamyň fiziki işjeňligine hem baglydyr.
Adamyň bedenine iýmit üsti bilen gelýän energiýanyň doly we dogry harçlanmagy bozulanda, kadada bolşy ýaly, agramyň aşa ýokarlanmagy we semizlik döräp başlaýar. Artykmaç kaloriýalar esasan mallaryň ýagy we ýönekeý uglewodlar arkaly bedene düşýär. Şeýlelikde, hereketleriň az bolmagy, edil iýmitlenmäniň kadaly bolmaýşy ýaly, bedendäki testosteronyň derejesiniň we jynsy hyjuwyň peselmegine getirýär.
Ikinji meselämiz bolsa – jynsy gatnaşygy doly derejede ýerine ýetirip bilmezlikdir. Semizligiň ýene bir sebäbi, gandaky umumy holesteriniň derejesiniň, ýagny, zyýanly holesteriniň (pes dykyzlykly lipoproteidler) ýokarlanmagy we uglewodlaryň çalşygynyň bozulmagydyr. Bu ýagdaý, erkekleriň we aýallaryň jynsy agzalaryny gan bilen üpjün edýän damarlarynda aterosklerozyň emele gelmegini güýçlendirýär. Erkek adamlarda ereksiýanyň bozulmagy, aýal maşgalalarda jynsy gatnaşykdan lezzet alyp bilmezlik aterosklerozyň netijesi bolup durýar. Umuman aýdylanda, şu sebäpleriň hersi aýratynlykda jynsy ýagdaýlara her tüýsli täsir edýär, emma, şu sebäpleriň hemmesi, özara baglanşyp, adamyň jynsy gatnaşyklaryna we durmuşyna ýaramaz täsirleri güýçlendirýär.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Birleşen Ştatlaryň prezidenti Donald Trampyň uly ogly, Donald Tramp kiçi (Donald Trump Jr.) 2016-njy ýylyň iýun aýynda rus aklawçysy bilen geçiren duşuşygynyň dowamynda, kakasynyň prezidentlik saýlaw kampaniýasyna peýdaly bolup biljek degerli maglumat edinmändigini we bu hakda hiç haçan kakasyna gürrüň etmändigini aýdýar.
Tramp 11-nji iýulda “Fox News” kanalyna beren interwiýusynda aklawçy Nataliýa Weselnitskaýa bilen bir hatarda “başga-da käbir orseýtliler bilen duşuşan bolmagynyň ahmaldygyny” kabul etdi. Ruslar bilen duşuşugyň kakasynyň dalaşgärligine rus hökümetiniň etjek kömeginiň çäginde geçilrilýändigi aýdylansoň Donald Tramp kiçi, 2016-njy ýylyň iýun aýynda rus aklawçysy bilen görüşipdir.
Ýöne ol saýlawlara täsir ýetirmek üçin ýa-da kakasynyň demokrat garşydaşy, öňki döwlet sekretary Hillari Klintona zeper ýetirmek üçin ruslar bilen hyzmatdaşlyga synanyşmandygyny berk nygtady.
Tramp Weselnitskaýa bilen duşuşygy hakda kakasyna gürrüň etmändigini, sebäbi “aýdara hiç zadyň bolmandygyny” aýtdy.
Ol: “Munuň özi yrýa edilen 20 minutlyk duşuşyk boldy. Meniň üçin bu oppozisiýa barada maglumat gözleginden ybarat duşuşykdy ”, diýdi. Tramp duşuşykdan Klintonyň garşysyna “saldamly subutnama” tama edendigini hem aýtdy.
“Eger-de wagty yza saramaga mümkinçilik bolanda men käbir zatlary başgaçarak ederdim”, diýip Tramp sözüniň üstüni ýetirdi.
Kongresiň käbir agzalary Trampyň 11-nji iýulda öz ýaýradan elektroniki hatlaryna-da salgylanyp Weselnitskaýa bilen geçirilen duşuşygy “Russiýa bilen ‘dildüwşükli ylalaşygyň’ alamatyna goşant”, diýip aýypladylar.
Demokrat senator Ron Waýden, “Elektron hatlardanam görnüşi ýaly Trampyň ogly amerikan demokratiýasyny agdarmak üçin duşmançylykly güýç bilen dildüwşükli hyzmatdaşlyk etjek bolupdyr”, diýdi.
Tramp aýyplamalary “bolgusyzlyk” we “çişirilen” diýip häsiýetlendirdi.
Prezident Tramp 11-nji iýulda Twitter hasabynda ogluny “öz watanyny söýýän ajaýyp adam” diýip taryplady.
Senatdaky respublikanlar bolsa tabynlyga garaşly. Senatyň Köplük lideri Miç MacKonnel (Mitch McConnel) özüniň Senatda alnyp barylýan derňewler netijelenip “bolan zatlaryň anygyna ýetilýänçä” garaşjakdygyny aýtdy. Aňtaw komitetiniň agzasy, meýnli respublikan senator Sýuzan Kollins ýaýylýan elektroniki hatlar “ýagdaýyň diňe belli bir bölegi”, diýdi
Weselenitskaýa bilen duşuşyk we elektron hatlar ruslaryň ABŞ-daky kampaniýalara gatyşmaga belli bir derejede işjeň synanyşandygyny görkezýän subutnamalary güçlendirýär. Ýanwar aýynda Birleşen Ştatlaryň aňtaw toparlary hasabat ýaýradypdy. Hasabatda Moskwanyň saýlawlara gatyşmak üçin kiber giňişlikde we propaganda arkaly çäre alyp barandygy aýdylyp Moskwanyň ikuçsyz günälidigi mälim edilipdi.
Şondan bäri Kongresiň binýadyndaky birnäçe komitet dürli derňewlere girişip “rus gatyşygyny” barlaýar.
Bu aralykda, “Trampyň adamlary, şol sanda Manafort, rus remileri bilen oňaýsyz gatnaşyk sakladymy” diýen sorag boýunça FBI iýul aýynda jenaýat işi gozgady. Ýöne maý aýynda Tramp derňewi alyp barýan Jeýms Komiýni wezipeden boşadyp, soňundanam rus resmileriniň ýanynda derňewi göz öňünde tutup “ýeňläýdik” diýip öwnüpdi.
Munuň yzýany turan galmagal Adalat departamentini derňewi alyp barmak üçin ýörite prokuror bellemäge mejbur etdi.
Tramp kiçiniň aklawçysy Alan Futerfas 10-njy iýulda beýanat ýaýradyp, öz müşderisniň hiç hili gabahatynyň ýokdugyny we onuň derňewçiler bilen hyzmatdaşlyk etmegi wada berendigini aýtdy.


text:
Italiýa Gazagystanyň iň uly banklarynyň biriniň öňki başlygy Muhtar Abliýazowyň aýalyna we gyzyna bosgun hukugyny berdi.
Abliýazow döwlet emlägini öz haýryna geçirmekde aýyplanýar.
Abliýazowyň aýaly Alma Şalabaýewanyň we onuň gyzy Aluanyň aklawçysy Anton Giullo Lana Italiýanyň hökümeti Şalabaýewanyň «ýanalmak howatyryny» esasly tapdy diýdi.
Şalabaýewa we Alua geçen ýyl bir reýd mahalynda tutulyp, Italiýadan Gazagystana zor bilen iberildi we bu ýagdaý Italiýada uly galmagala sebäp boldy.
Gazagystan eneli-gyzy, Italiýanyň hökümetiniň haýyşy we gazak hökümetini abraýdan gaçyrýan metbugat çykyşlary esasynda, dekabrda yzyna goýberdi.
Abliýazow Fransiýada tussaghanada saklanýar we Orsýete we Ukraina ekstradisiýa edilmäge garşy göreşýär.
Bu ýurtlaryň ikisi hem onuň uly galplyk aýyplamalary esasynda özüne berilmegini talap edýär.


text:
Peýdaly maglumatlar [ Hemmesi ]
Onlaýn Kätip barada
Bu maglumatyň täzelenen wagty: 04.07.2015
Onlaýn Kätip şu salgyda ýerleşýär. http://www.ajapsozluk.com/barlag.php
Diňe türkmençe teksti, diňe latyn elipbiýindäki teksti barlamak üçin ulanyp bolýar. Kätibiň oflaýn görnüşi üçin şu ýere basyň
Kätibi nähili ulanmaly?
Ulanmak üçin, ýazgy diýen ýere islän tekstiňizi alyp ýelmäň. Barla düwmesine basyň. Sagda gyzardylyp görkezilen sözlere üns beriň, ýalňyş bar bolsa, düzediň. Hemme ýalňyşlary düzedýänçäňiz işläberiň.
"Düzedişleri teklip et" näme iş edýär?
Bu funksiýa işledilende kätip ýalňyş bolmagy mümkin sözüň ýerine dogry söz teklip edýär. Bu söz siziň ýazjak bolan sözüňiz bolubam biler, bolmanam biler. Ýöne bu funksiýany ulanmagy maslahat berýäris. Sebäbi ýalňyş söze dogry teklip bermek ähtimallygymyza ynanýarys. Zyýanyndan peýdasynyň känliginden arkaýyn. Bu funksiýa açyk wagty birneme haýallyk bolup biler, sebäbi algoritm köpräk ähtimallyklary barlamaly bolýar.
Ulanmak üçin teklip edilen ýaşyl sözleriň içinden isläniňiziň üstüne basyň, tekst meýdançasyndaky çeşme tekstiň içinden ýalňyş (gyzyl) söz dogry teklip (ýaşyl) edilen söz bilen çalşylar. Şunlukda, tekst meýdançasyny özboluşly redaktor hökmünde ulanyp, gyzyl görkezilen söz niredekä diýip kösenmersiňiz.
Kätibiň gowy işlemegi nämä bagly?
Onuň gowy, tiz, netijeli işlemegi esasan şu faktorlara bagly
- Söz we goşulma bazasynyň ululygy - biz bazamyzy mümkingadar giňeltmäge çalyşýarys.
- Programma algoritminiň sazlygy we ösenligi
- Ýazylan tekstde del dilden alnan sözleriň, has atlaryň we beýleki del atlaryň (firma, adalgalar we ş.m.) mukdary
Iki sany Barla düwmesi bar?
Barla Täze düwmesi täze funksiýa bolmak bilen onuň maglumaty işleýşi (aýaks) tehnologiýasyndan peýdalanýar. Köne Barla düwmesi we onuň funksiýasy mundan beýläk ösdürilmez we ýuwaş-ýuwaşdan täze funksiýa esasy funksiýa öwrüler. Täze funksiýa haýalrak işleýän ýaly görünse-de, netijede ol has dogry işleýär.
Ýalňyşlyk-dogrulyk nähili kesgitlenýär?
Bir sözüň dürs ýazylanlygy ilki bilen şol sözüň türkmen dilinde kök söz hökmünde barlygy bilen kesgitlenýär. Eger ol goşulmaly bolsa onda şeýle goşulmanyň şol söze goşulyp bilinýänligi barlanýar. Sözleriň dürs ýazuwy kesgitlenende onuň manysyna hiç hili üns berilmeýär. Mysal üçin "We jam at bars" (Biz barlarda saz çalýarys) diýen iňlisçe sözleri barlasaňyz olar "we (hem) jam (okara) at (bedew) bars (gaplaň)" diýen manyny berýär. Ýagny many taýdan däl-de her söz ýekelikde özüniň dogry ýazylanlygy taýdan barlanýar.
Bilşimiz ýaly türkmen diline sözler arap, pars, rus we iňlis dilinden köp girýär. Bular hem belli döwürlerde könelýär ýa-da ulanyşdan galýar. Biz şol sözler türkmen diliniň taryhynda ulanylan bolsa bazamyza goşmaga çalyşýarys. Mysal üçin, "posobiýe" sözi "kömek puly", "oblast" sözi "welaýat" bilen çalşyldy. Biz bularyň ikisini hem dogry hasaplarys. Bu sözleriň haýsysyny ulanmalydygy baradaky karary bolsa ýazýan adamyň özi çözmeli.
Kä halatlarda goşulýan goşulmalar sözleriň özüni hem üýtgedýär "kitap" sözüne "ym" goşulmasyny goşsaňyz hemmämiziň bilýän kptç düzgünimiz boýunça "kitabym" bolýar. Kätip bu düzgünleri hem barlamagy synanyşýar. Elbetde şeýle düzgünleriň hemmesini 100% doly barlap bilmeýär. Ýöne uzagyndan bolmaly.
Kätibiň ösüş ýoly
Nesip bolsa, aşakdaky ugurlarda ösdürmek boýunça işlener
- Söz-goşulma bazasyny ulaltmak
- Düzedişleri teklip etmegi ösdürmek
- Has atlary köpeltmek - adam atlary, familiýalary, ýer atlary we dünýä belli daşary ýurt we içeri ýurt firma, önüm atlaryny dogry görkezer ýaly bazany ösdürmek
- Teksti stiline görä barlamak. Mysal üçin "gadymy türkmençe" saýlananda Magtymgulyň goşgularynyň köp sözi dogry çykar ýaly, "resmi stil" saýlananda gepleşik stiliniň "gelýändirle" diýen ýaly sözleri ýalňyş görkezer ýaly etmek.
- Beýleki platformalara ýaýratmak
Telpek: 2.18/11 ses
Ýüklenýär...
Ýazylan teswirler ( 0 )Teswir ýazmak üçin girmeli


text:
26 Ağustos 2015 Çarşamba
Turkmen Uşuçylary Dünýä Çempionatyna Taýýarlyk Görýärler
Paýtagtymyzyň “Galkynyş” sport toplumynda uşu boýunça ýetginjekleriň arasynda Türkmenistanyň birinjiligi ugrundaky ýaryşyň ýeňijileri we baýrakly orunlary eýelän türgenler kesgitlenildi. Bu ýaryş bilen bilelikde ýakyn wagtlarda dünýä çempionatynda Watanymyzyň sport abraýyny goramaga erkekleriň we zenanlaryň arasynda saýlama ýaryş hem geçirildi.
Ýetginjekler 7 ýaşdan 14 ýaşa çenli aralykda, 4 sany ýaş toparynda iki ugur - taolu (toplumlaýyn maşklar) we sanda (başa-baş tutluşyklar) boýunça medallar ugrunda bäsleşdiler. Türkmenistanyň Sport baradaky döwlet komiteti we Uşu milli federaisiýasy tarapyndan geçirilen bu ýaryşlara ýurdumyzyň ähli welaýatlaryndan we Aşgabat şäherinden bu gadymy söweş sungaty bilen meşgullanýan türgenleriň 130-dan gowragy gatnaşdylar.
Ýaş türgenleriň tutluşyklary diňe bir gyzykly bolman, eýsem-de örän çekeleşikli bolýandygy bilen tapawutlanýar. Bu tutluşyklar ýaş türgenlerde geljekde uly ýaryşlarda üstünlik gazanmak üçin zerur bolan tutanýerliligi we ruhubelentligi terbiýeleýär.
Ýetginjekleriň arasynda aşgabatly Ýazmyrat Annamyradowdan, Nurmyrat Babaýewden we Begenç Hallyýewden tälim alýan türgenler ýaryşa has taýýarlykly gelendiklerini görkezdiler. Olar altyn medallaryň 12-sini eýelediler. Umumy toparlaýyn bäsleşikde ikinji orna Daşoguz uşu mekdebiniň türgenleri (tälimçileri Döwletgeldi Sapardurdyýew we Begli Aýdogdyýew) mynasyp boldular. Olar 8 altyn medaly eýelemegi başardylar. Jumamyrat Garlyýewden tälim alýan Balkan welaýatynyň topary olardan bir medaly az gazanyp, üçünji orna mynasyp boldy.
Milli ýygyndymyza seçip almak erkekleriň arasynda 7 agram derejesinde, zenanlaryň arasynda 2 agram derejesinde geçirildi. Ozal hem halkara ýaryşlarynda birnäçe gezek üstünlik gazanan aşgabatly türgenler bu bäslpeşikde-de garşydaşlaryndan ýokary netije görkezider.
60 kilograma çenli agram derejede aşgabatly Çarygylyç Tagangylyjow ynamly ýeňiş gazandy. Türkmenistanyň Uşu federasiýasynyň başlygy Ý.Annamyradowyň şägirdi bolan bu türgen dürli halkara ýaryşlarynda sekiz gezek ýurdumyzyň sport abraýyny gorady we ol ýaryşlaryň hemmesinde hormat münberiniň iň ýokary basgançagyna çykmagy başardy.
Mundan başga-da, geçen aýda Tbiliside geçen Gruziýanyň 8-nji halkara çempionatynda ýaryşyň guramaçylary Ç.Tagangylyjowa altyn medal bilen birlikde “Iň tilsimli türgen” üçin ýörite baýragy hem gowşurdylar. Şeýle baýrak bilen ýaryşda diňe bir türgen sylaglanylýar. Uşu söweş sungaty boýunça Russiýadan, Hindistandan, Bolgariýadan, Türkiýeden, Eýrandan, Azerbaýjandan we beýleki ýurtlardan gelen 400 töweregi türgeniň arasynda ildeşimiziň şeýle baýraga mynasyp bolmagy örän guwandyryjydyr.
Şeýle hem saýlama ýaryşda aşgabatly türgenler Rahat Rahymow (65 kilograma çenli agram derejesinde), Goçmyrat Jumanyýazow (70 kilograma çenli agram deresinde) we Muhammet Gurbanow (80 kilograma çenli agram derejesinde) ýeňiş gazandylar. Altyn medallaryň beýleki dördüsini daşoguzly türgenler Şyhnazar Jumanyýazow (85 kilograma çenli agram derejesinde), Erkin Kişikow (90 kilograma çenli agram derjesinde), Aýgözel Gurbangeldiýewa (48 kilograma çenli agram derejesinde) we Ogulnur Hudaýbergenowa (56 kilograma çenli agram derejesinde) eýelediler.
Indi Türkmenistanyň Uşu federasiýasynyň ýolbaşçylary bu türgenleriň arasyndan noýabr aýynda Indoneziýanyň paýtagty Jakarta şäherinde geçiriljek dünýä çempionatynda ýurdumyzyň sport abraýyny goramaly türgenleriň bäşisini saýlap alarlar. Dünýä çempionatyna gatnaşmak üçin 90-dan gowrak döwlet, şol sanda Türkmenistanyň ýygyndysy hem isleg bildirdi. Bu dünýä çempionaty has hem dabaraly geçer diýlip çaklanylýar. Ýaryşyň dabaraly açylyşyna Hytaý söweş sungatynyň meşhur ussatlary, dünýä belli kino artistler – Jeki Çanyň we Jet Liniň gatnaşjakdyklary eýýäm mälim boldy.
Sportuň uşu görnüşi ýyl geldigiçe dünýäde uly meşhurlyga eýe bolýar. Bu söweş sungaty boýunça ýaryşlar 1990-njy ýyldan bäri Aziýa oýunlarynyň sanawyna girizildi. Şeýle hem uşu 2008-nji ýylda Pekindäki Olimpiýa oýunlarynda hem-de Hytaýda bolan ýetginjekleriň II Bütindünýä Olimpiýa oýunlarynda görkezme görnüş hökmünde ýaryşyň sanawyna goşuldy. Ýeri gelende aýtsak, ýetginjekleriň arasynda geçen bu ýaryşda türkmenistanly türgenler bürünç medala eýe boldular.
Häzir uşu 2020-nji ýylda Ýaponiýada gepçiriljek Olimpiýa oýunlarynyň sanawyna goşulmaga dalaş edýär. Sportuň bu täze görnüşiniň dünýäniň esasy ýaryşlarynyň sanawyna girizilmegi hakynda karar geljek ýyl Braziliýada geçiriljek XXXI Olimpiýa oýunlarynyň barşynda Halkara Olimpiýa komietiniň nobatdaky mejlisinde kabul ediler.
Jakartada geçjek dünýä çempionaty barada aýdylanda bolsa, garşydaşlaryň güýçlüligine garamazdan, toparymyzda medallary eýelemäge oňat mümkinçilik bar. Türkmen türgenleriniň öňki gazanan üstünlikleri bu aýdylanlara güwä geçýär. Türkmen türgenleri halkara derejesindäki iri ýaryşlaryň dördüsine, şol sanda ýylyň başynda Eýranda geçirilen Günbatar Aziýanyň çempionaty we awgustyň başynda (Hytaýyň Içerki Mongoliýa prowinsiýasnyň) Ksilinhot şäherinde geçirilen Aziýanyň çempionatyna gatnaşdylar. Bu ýaryşlarda ildeşlerimiz medallaryň 28-sini gazanmagy başardylar. Olaryň 11-si altyn, 6-sy kümüş we 11-si bütünç medallardyr.
Geljek aýda Eýran Yslam Respublikasynyň paýtagty Tähranda “Pars Kubogy” ugrunda nobatdaky halkara ýaryş geçiriler. Bu ýaryş türkmen türgenlerine Indoneziýada geçjek dünýä çempionatynyň öňüsyrasynda oňat synag bolar.
Kaydol: Kayıt Yorumları (Atom)


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyz ykdysadyýet bilen baglanşykly.
Kamaz we Tirsan Kardan kärhanalary Tatarystanda umumy kardanly wal öndürerler.
Russiýa bilen Türkiýäniň arasynda täze ykdysady hyzmatdaşlyk emele gelýär. Russiýanyň awtomobil kärhanasy Kamaz we awtomobil senagat böleklerini öndürýän TIRSAN Kardan kärhanasynyň Halkara Izmir fuarynyň çäginde Russiýada kardanly wal öndürmek üçin umumy kärhananyň gurulmagyny özünde jemleýän protokola gol çekendikleri mälim edildi.
Şu ýyly 86-njy gezek geçirilýän Halkara Izmir sergisinde rus we türk kärhanalarynyň arasynda jemi 5 şertnama baglaşyldy.
Kamaz we Tirsan Kardan kärhanalarrynyň öz arasynda baglaşan şertnamasy bilen birlikde rus energetika kärhanasy Inter Rao Engeneering we türk gurluşyk we montaž kärhanasy Uran Endüstri Tesisleri energetika we beýleki ugurlarda işleşmegi öz içine alýan hyzmatdaşlyk şertnamasyna gol çekdi.
Russiýanyň hökümeti iki ýurdyň arasynda başdan geçirilen krizisden soňky kadalaşma etabynda Russiýanyň we Türkiýäniň işewür dünýäsiniň işlerini janlandyrmak maksady bilen Halkara Izmir sergisine gatnaşmak barada karar kabul etdi. Şu ýylky fuarda Russiýa partnýor ýurt statusy berildi.
TSR-nyň hormatly diňleýjileri. Nobatda Türkmenistandan gelip gowuşan habarymyz bar.
17-27-nji sentýabr aralygynda geçiriljek V Aziýa oýunlary üçin türk kärhanalaryň biri trapyndan gurulan Aşgabat Olimpiýa şäherçesiniň içindäki Olimpiýa stadionyny bezeýän Atyň heýkeli we Olimpiýa şäherjiginiň Sportuň suw görnüşleri merkezi Ginnesiň rekordlar kitabyna girizildi.
Rekordalaryň tanyşdyrylyş dabarasy Türkmenistanyň Ministrler kabinetiniň mejlsiniň agzalarynyň, V Aziýa oýunlarynyň Ýerine ýetirijiler komitediniň resmileriniň, uniwersitetda okaýan talyp ýaşlaryň we gelen myhmanlaryň gatnaşmagynda boldy.
Ýapyk binalarda we söweş sungaty boýunça V Aziýa oýunlarynyň uly dabaralaryna we ýaryşlaryna gatnaşyjylaryň ählisiniň depesinden biziň milli taryhymyzyň nyşany, mirasymyzyň hem-de täze döwrüň döredijilik güýjüniň alamaty bolan ahalteke atynyň äpet uly keşbiniň garap durmagy kanunalaýykdyr.
Ginnesiň rekordlar kitabyna girizilmeginden öňürti, aýratynlyklary ýazyp bellemek üçin 2017-nji ýylyň 6-njy martynda geçirilen ölçeglere laýyklykda, atyň şekiliniň beýikligi 40,05 metr (131 fut 4,9 dýuým), uzynlygy 37, 69 metre (123 fut 7, 9 dýuým) hem-de ini 40, 24 metrdir (132 fut 0,6 dýuým) barabar boldy. At bilen birlikde Aziýa oýunlarynyň alawunyň çanagy hem belentlikde ýerleşýär. Ol alawyň çanagyny hem-de bedewiň boýnuny bezeýär. Ol hem oýunlaryň açylyş dabarasynda alawy ýakmak pikiri ýaly, döwlet Baştutanymyzyň teklibi bilen bu keşbi bezemäge girizildi.
Ahalteke atlary Türkmenistanda medeni miras hökmünde kabul edilýär. Türkmenistanyň Prezidenti Ahalteke atlarynyň genetikasynyň goralmagy, tanyşdyrylyşy we at ýetişdirmäge uly ähmiýet berýär. Atyň äpet uly keşbi hem şol Ahalteke atlaryny simwolizirleýär.
Ikinji güwänama Aşgabadyň Olimpiýa şäherçesiniň Sportuň suw görnüşleri merkezi mynasyp bolup, ol halkara ölçegleriniň ýokary talaplaryna laýyk gelýän, ekologiýa taýdan arassa serişdelerden taýýarlanan, häzirki zaman tehnologiýalaryň esasynda bina edilen, dünýäde iň uly suwda ýüzülýän üsti ýapyk howuz hökmünde Ginnesiň rekordlar kitabyna girizildi. Suwda ýüzmek we suwa bökmek ýaryşlarynyň geçirilýän bu toplumynda bir wagtyň özünde bäş müň tomaşaçy ýaryşlara tomaşa edip biler. Toplumyň içinde ýaryşlary geçirmek we türgenleri taýýarlamak üçin niýetlenen dürli ölçegdäki howuzlaryň 4-si ýerleşdirildi. 2017-nji ýylyň 26-njy aprelinde rekordlar kitabynyň wekilleriniň geçiren ölçeglerine laýyklykda, howuzlaryň umumy meýdany 4 müň 976, 65 inedördül metre (53 568 inedördül fut) deň boldy.
Gepleşigimizi Tatarystandan gelen bir habarymyz bilen dowam etdirýäris. Türk maýadarlar Tatarystanda awtomobilleriň şaýlaryny öndürmek üçin ýer gözleýär.
Türkiýäniň Kozmaksan kärhanasy Tatarystanyň Çally şäherinde ýerleşýän Russiýanyň iň uly ýük ulagy fabrikasy bolan Kamaz üçin şaý öndürmegi meýilleşdirýär. Maýa goýym taslamasynyň ilkinji etaby 250 million rubla barabar bolar.
Çallynyň şäher häkimliginiň metbugat merkeziniň berýän habaryna görä tük kärhanasy Çally şäheriniň goňşusy bolan Alabuga şäherinde ýerleşýän Tatarystanyň RITSKI kärhanasyny saýlady.
Kozmaksan kärhanasynyň maýasy üçin azyndan 2500 inedördül metrlik ýer gerek bolar. Taslamany durmuşa geçirmek üçin 3 ýyl gerek bolar we ilkinji etapda 250 million rubllyk maýa goýular.
Türkiýe-Taraystan kärhanasynyň saýasynda 150 adamlyk iş orunlary döretmek maksat edinilýär.
Kärhana Tatarystanda gidrawlik nasos we gidrawlik paýlaýjy öndürmegi we bu önümleri ilki bilen Kamaz fabrikasyna satmagy meýilleşdirýär.
Soňky habarymyz Azerbaýjandan gelip gowuşdy. Kawkazlarda bir owurtlyk türk çaýy.
Ýewraziýa Ykdysady gatnaşyklar jemgyýeti Eko Ýewraziýanyň öňbaşçylyk etmeginde geçirilýän türk çaýynyň tanyşdyrylyş çäreleri öňki ýyllarda bolşy ýaly üstümzdäki ýyllarda giňden geçirilýär. Tanyşdyrylyş çäresiniň nobatdaky duralgasy dost we dogan Azerbaýjanyň paýtagty Baku boldy.
Eko Ýewraziýa Türkiýäniň dünýä tanalmagynda uly orun eýeleýär. Jemgyýetiň başlygy Hikmet Eren we onuň iş topary esasan hem Türkiýe bilen Türk dünýäsiniň arasyndaky gatnaşyklaryň has hem özgermegine goşant goşýar.
Eko Ýewraziýanyň başlygy Hikmet Eren eden çykyşynda: “Ozal türk çaýynyň tanyşdyrylyş çäresini Balkan ýurtlarynda geçiripdik we çaýa ol ýerde uly gyzyklanma bildirildi. Nobatdaky maksadymyz bolsa Kawkazlar we onuň ilkinji duralgasy doganlyk ýurt Azerbaýjan boldy” diýdi.


text:
Şu günler dabaraly açylyşy 17-nji sentýabrda boljak Ýapyk binalarda we söweş sungaty boýunça V Aziýa oýunlaryna gatnaşmak üçin müňlerçe daşary ýurtly myhmanlar ak mermere beslenen paýtagtymyza gelýärler. Merkezi Aziýada ilkinji gezek geçirilýän bu iri halkara ýaryşyna taýýarlyk boýunça geçirilýän giň gerimli çäreler dünýäniň sport jemgyýetçiliginiň wekilleriniň, Ýer ýüzüniň ähli künjeklerinden gelýän tomaşaçylaryň we janköýerleriň ünsüni özüne çekýär.
Paýtagtymyzyň Halkara howa menzili Aziýanyň we Okeaniýanyň 65 ýurdundan geljek türgenleriň köpsanly wekiliýetini, tälimçileri hem-de hünärmenleri, milli olimpiýa komitetleriniň we köpçülikleýin habar beriş serişdeleriniň wekillerini, janköýerleri garşy alýar. Meýletinçiler we elinde Türkmenistanyň Döwlet Baýdagyny we Aziýanyň Olimpiýa geňeşiniň baýdagyny saklap duran Wepaly alabaýyň täsin şekili myhmanlary türkmen myhmansöýerligiň däplerine mahsus bolan ähli açyk göwünlilik bilen garşy alýarlar.
“Aşgabat 2017” Oýunlaryň guramaçylary myhmanlar, ozaly bilen bolsa türgenler üçin ähli amatly şertleri döretmäge çalşypdyrlar. Myhmanlary Merkezi Aziýa sebitinde deňi-taýy bolmadyk ajaýyp Olimpiýa şäherjiginde ýerleşdirýärler. Bu ýerde olara ýaryşlara doly derejede taýýarlanmak we dynç almak üçin ähli zerur şertler bar.
Ajaýyp sport toplumy 6 müň tomaşaça niýetlenen ýapyk welotregi, bowling, badminton we stoluň üstünde oýnalýan tennis üçin meýdançany, sportuň we gimnastikanyň oýun görnüşleri üçin 15 müň tomaşaça niýetlenen meýdançany, agyr atletikanyň, gylyçlaşmagyň, boksuň we göreşiň ähli görnüşleri üçin 5 müň adamlyk meýdançany, lukmançylyk- dikeldiş merkezini, sportuň dürli görnüşleri üçin türgenleşik zallaryny, 5 müň tomaşaça niýetlenen üsti ýapyk suwda ýüzülýän howzy, tennis kortuny, metbugat merkezli myhmanhanany we beýlekileri öz içine alýar. Olar jemi kyrk sport desgasyndan we binasyndan ybaratdyr. Olaryň ählisini Olimpiýa şäherjiginiň ýokarsyndan geçýän öwrüm-öwrüm howa monorels ýoly özara birleşdirýär.
Türgenler köp daşary ýurt dillerini bilýän we bu ýerde ýörite taýýarlyklar geçen meýletinçileriň kömegi bilen şäherjikde ugurlary anyklamakda, türgenleşmekde we dynç almakda ähli mümkinçiligi alýarlar. Daşary ýurt žurnalistleri we janköýerleri öňde durýan dabaralaryň we bäsleşikleriň maksatnamalary boýunça zerur maglumatlary giň möçberde alyp bilýärler.
- Sowda
- •
-
Şu günler dabaraly açylyşy 17-nji sentýabrda boljak Ýapyk binalarda we söweş sungaty boýunça V Aziýa oýunlaryna gatnaşmak üçin müňlerçe daşary ýurtly myhmanlar ak mermere beslenen paýtagtymyza gelýärler. Merkezi Aziýada ilkinji gezek geçirilýän bu iri halkara ýaryşyna taýýarlyk boýunça geçirilýän giň gerimli çäreler dünýäniň sport jemgyýetçiliginiň wekilleriniň, Ýer ýüzüniň ähli künjeklerinden gelýän tomaşaçylaryň we janköýerleriň ünsüni özüne çekýär.


text:
Türkmenistanyň Gyzyl Ýarymaý Milli jemgyýeti
“Inçekeseliň bejergisiniň ambulator modeliniň aýratynlyklary hakynda Saglygy goraýşyň ilkinji basgançagynyň ýolbaşçylaryny we lukmanlaryny habarly etmek” möwzugy boýunça geçiriljek çäreleriň maglumatlaryny taýýarlajak maslahatçynyň enjamlaýyn tabşyrygy.
Türkmenistanyň Gyzyl Ýarymaý Milli jemgyýeti keselleriň, şol sanda inçekeseliň öňüni almak boýunça Türkmenistanyň döwlet edaralaryna degişlilikde kömekçi wezipesini ýerine ýetirýär.
Maksady:
TGÝMJ-niň saglygy goraýyş we durmuş üpjünçilik bölüminiň iş meýilnamasyna laýyklykda inçekeseliň bejergisiniň ambulator modeliniň aýratynlyklary hakynda Saglygy goraýşyň ilkinji basgançagynyň ýolbaşçylaryny we lukmanlaryny habarly etmek boýunça tegelek stollary geçirmeklik, näsaglar bilen sorag-jogap alyşmaklyk meýilleşdirilýär. Bu bu çärelerde gerek bolan maglumat serişdelerini taýýarlamaly.
Garaşylýan netijeler:
• Tegelek stolaryň maglumatlaryny taýýarlamaly (prezentasiýa, paýlamak üçin edebiýatlardan göçürilen mowzuklar, bejeriş shemalary we ş.m.);
• Nasaglar üçin sorag-jogap jetwelini taýýarlamaly.
Geçirilmeli wagty we maglumatlara bolan talaplar
Tegelek stollaryň maglumatlaryny taýýarlamak boýunça işler 1 –hepdäniň dowamynda we näsaglar üçin sorag-jogap jetwelini -1 hepdäniň dowamynda taýýarlamaly.
Maglumatlary türkmen, rus we rus dillerinde tabşyrylmaly.
Iş döwründe we iş üçin taýýarlanan ähli resminamalar, diagrammalar we beýlekiler TGÝMJ-niň emläginde galýar. Işiň netijelerini maslahatçy TGÝMJ-niň hat üsti bilen razyçylygynyň esasynda ulanylyp biler.
Işleri geçirmek boýunça maslahatça bolan talaplar
• Teklipleri şahsy maslahatçylar, maslahatçy toparlar we edaralar berip bilerler,
• Beýleki taslamalarda maslahatçy hökmünde iş tejribesi bolmaly;
• Türkmen we rus dillerinde maglumat ýazmakda ýeterlik tejribesi bolmaly.
Teklipleriň berlişine bolan talaplar
Işleri geçirmäge isleg bildirenler indiki resminamalary tabşyrmaly.
1. Dalaşgärler degişli işleri geçirmekde tejribesi hakynda takyk maglumatly rezýume tabşyrmaly,
2. Her iş boýunça cykdaýjylaryň býujeti bolmaly.
Resminamalar indiki salgylar boýunça tabşyrylyp bilner:
Adres: Aşgabat şäheri, 2022 köç., 116/1.
Tel: 93 25 12
Işleri geçirmäge isleg bildirenler resminamalaryny 2017-nji ýylyň iýul aýynyň aýynyň 31-ne 12.00 çenli tabşyrmaly


text:
Megerem, çaga terbiýesi biziň durmuşymyzda ýerine ýetirmeli bolýan wezipelerimiziň iň jogapkärlisi we çylşyrymlysy bolsa gerek. Köp derejede bu ýagdaý döwrüň özgermegi bilen baglanşyklydyr. Biziň çagalarymyz häli-şindi düşünmesi kyn bolan meseleler bilen ýüzbe-ýüz bolýarlar, ata-enelere bolsa olary düşündirmek kyn düşýär. Çaga terbiýesi bilen meşgullanýan adamlaryň köpüsi, uly adamlar bilen bagly meseleleri, şol sanda söýgi we jynsy gatnaşyklar baradaky gürrüňi çagalar bilen alyp barmagyň zerurlygy ýok diýip hasaplaýarlar. Belki siz ol pikir bilen razylaşýansyňyz, ýöne siz entek oýlanýançaňyz, çagaňyzyň özüni gyzyklandyrýan soraglaryň jogabyny telewideniýe arkaly, kinofilmlerden, žurnallardan, internetden ýa-da mekdep dostlaryndan almagy mümkindir. Bu ýagdaýda bolsa ata-ene çagasyna dogry maglumat bermek mümkinçiligini ýitirýär, onuň başga ýerden alan maglumatlarynyň durmuşda ulanylmagy bolsa, siziň maşgala gymmatlyklaryňyz, ahlak prinsipleriňiz bilen gabat gelmezligi ähtimaldyr.
Käbir ata-eneler çaga bilen NÄME barada we HAÇAN gürrüň geçirilmelidigi babatda gyzyklanma bildirýärler. Ol meseläni çaga ýetirmäň usulyny bolsa, özümiz taparys diýip hasaplaýarlar. Ýöne psihologlaryň bellemegine görä, aýal bilen erkek adamyň gatnaşyklary baradaky gürrüň ýaly inçe meseläni çaga ýetirmekligiň USULY örän wajyp ýagdaý bolup durýandyr. Sebäbi çaganyň siziň gürrüňizi eşitmekligi, gulak salmagy, ynanmagy – bu meseläni oňa ýetirmegiň görnüşine gaty baglydyr. Şol sebäpli, ilki bilen bu gatnaşyklar baradaky gürrüňi NÄHILI ALYP BARMAK BOLMAÝANDYGY barada habarly bolmak zerurdyr:
► Çagany ýörite öňüňde oturdyp: "Ynha jynsy gatnaşyklar barada saňa düşündirmegiň wagty geldi" – diýip, okuwça sapak öwredilişi ýaly gürrüň geçirmek bolmaýar;
► Hamala çagaňyz öz soragy bilen sizi gelşiksiz işiň üstünde tutan ýaly utanyp gyzarmak, gülmek, geň galyjy nazaryňy salmak bolmaýar;
► Çaga bu barada soranda: "Saňa entek beýle gürrüňleri etmek ir", "Ulalaňda özüň düşünersiň" ýa-da "Sen bu zatlary nireden eşitdiň?" – diýip, meseleden gaçmak ýalňyşlykdyr;
► Çaganyň öz ünsüni 3-7 minudyň dowamynda bir meselede jemlemäge ukyplydygyny ýatdan çykarmaň. Şol sebäpli bular ýaly gürrüňi uzaga çekip, çintgäp oturmak maslahat berilmeýär;
► Ilkinji söhbetde jyns gatnaşygyny üýtgeşik bir uly mesele ýaly görkezip, çendenaşa "goranmak serişdeleri we usullary" barada gürrüň bermek ýerliksizdir. Çaga meseläni köp tarapdan kabul etmeklige entek taýyn däldir;
► Gürrüň beren zatlaryňyzy çagaňyzyň kabul edişini barlamak üçin ondan "sapak soramak" düýbünden ýalňyşdyr.
Çagaňyz bilen seksual gatnaşyklary baradaky gürrüňi NÄHILI ALYP BARMALY diýen soraga, psihologlar: sada dilde we dogruçyl, diýip jogap berýärler. Ýönekeý sada dilde diýmek – çaga ýetirjek maglumatyňyz onuň aýratynlygyny göz öňüne tutup, kabul edip biläýjek görnüşinde we mukdarynda bolmalydygyny, dogruçyl diýmek bolsa, hiç bir zady özüňden toslaman, bulaşdyrman, bolşy ýaly gürrüň bermelidigini aňladýar. Eger käbir mesele boýunça dogry jogaby bermek sizi oňaýsyz ýagdaýa salýan bolsaýa-da bulaşdyrmaga gorkýan bolsaňyz bu meselä degişli maglumaty gollanma kitaplaryndan tapyp, çagaňyza okamagy maslahat berip bilersiňiz. Ýöne, adatça bolşy ýaly, kiçi ýaşly çagalar juda içgin soraglary bermäge aňlary ýetmeýär, ýetginjekler bolsa özüni gyzyklandyrýan soraglary ýerlikli görnüşde soramagy başarýarlar.
Ata-enelerçaga bilen, uly adamlaryň gatnaşyklary baradaky gürrüňdeşligi dogry gurnap, zerur meseleleri ýatdan çykarmazlygy üçin, öňünden taýýarlykly bolmalydyr.
♦ Gürrüňdeşlik adaty ýagdaýda, erkin geçirilmeli. Çaganyň bu meselede bilýän zatlaryny soraman, özüňiz gürrüňi alyp barsaňyz we şeýle sözler bilen başlasaňyz ýalňyş bolmaz: "Aýal bilen erkek adamyň aragatnaşygy belli bir döwürde adaty dostlukly aragatnaşykdan has ýakyn derejä geçýär. Şol wagt olaryň arasynda fiziki ýakynlyk ýüze çykýar...".
♦ Soňra siz bu gatnaşyklaryň ahlak taýdan päk bolmalydygyny düşündirmeli. Ýetginjekler, bu gatnaşyklaryň diňe jübütleriň arasyndaky ruhy baglanşyk, birek-birege bolan ynamyň we söýgüniň belent derejä ýetende döremelidigini bilmelidir.
♦ Ilkinji gatnaşygyň hiç bir ýagdaýda tötänden bolmaly däldigini, bu ýagdaý diňe ýüregiňe ýakyn bolmagy başaran, seniň ynam bildirip bilýän we saňa gymmatly bolan adam bilen, wagty gelende bolup geçmelidigini çaganyň aňyna ýetirmäge synanyşmalydyr. Şonuň ýaly-da, jynsy gatnaşyklaryň başlanmagynyň iki adamy hem jogapkärçilikli ýagdaýa salýandygyny, ýetginjege nygtap aýtmak artykmaç bolmazmyka diýip pikir edýärin.
♦ Şeýle-de bu söhbetdeşligiň ahyrynda, goranmak serişdeleri barada umumy düşünje berseňiz hem artykmaç bolmaz. Esasy zat, aýal bilen erkek adamyň gatnaşygyndan önýän çaganyň özwagtynda, diňe maşgalada we islenýän bolup dünýä inmelidigini çagaňyza dogry ýetirmegiňiziň wajyplygydyr.
Çagaňyzyň size ynam bildirmegi, sizden utanmazlygy üçin oňa ünsli boluň, gyzyklanýan meselelerine, soraglaryna düşünjelilik bilen çemeleşiň. Içgin we garaşylmadyk soragy bilen sizi oňaýsyz ýagdaýa salan halatynda hem, hiç mahal çagaňyzyň üstüne gygyrmaň, sebäbi sizden käýinç we temmi alma gorkusy, ony özüni gyzyklandyrýan maglumaty başga ýerden gözlemäge mejbur edýär. Uly ynamly aragatnaşygy ata-ene çagasy bilen her bir döwürde – 6 ýaşda-da, 18 ýaşda-da saklamaga başarmalydyr.
Teswirlemeler
Ene-ata çaga üçin durmuşda çalşyp bolmajak mugallym bolup durany ikiuçsyzdyr.
Jynsy gatnaşyklar hakyndaky düşündiriş örän sallamly we ýerlikli bolmak bilen uly jogapkärçiligi hem talap edýär.
Men-ä şu Lukmanyň çaga terbiýesi üçin galdyran temasy göwne kybapdaşly bolmagy bilen has hem çuňňur we giň beýan edilmäge mahsusdyr diýýärin.
Şular ýaly makalalary ata-eneler köpräk okasalar degerli netije çykarmaklaryna kömek ederdi. Maşgalada iñ gürrüñi edilmeýän mesele şu ýöne hiç haçan şular ýaly zat durmuşda ýok ýaly bir agyz hem gürlenmeýär öwredilmeýär
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Medeniýet hepdeliginiň dördünji gününiň maksatnamasy Sagdynlygyň we ruhubelentligiň ýylyna hem-de sentýabrda Aşgabatda geçiriljek Ýapyk binalarda we söweş sungaty boýunça V Aziýa oýunlaryna bagyşlanyldy.
Irden “Altyn asyr” seýilgähinde guralan “Aziada-Arkadagyň serpaýy” atly çäre ruhubelentligiň we sportuň baýramçylygyna güýç berdi. Görkezme çykyşlarynda sportuň dürli görnüşleri ýerine ýetirildi.
Aziýa oýunlary baradaky mesele Döwlet çeperçilik akademiýasynda ýaýbaňlandyrylan sergide öz beýanyny tapdy. Bu ýerde neşirýat önümleriniň hem-de öňde boljak sport forumyna bagyşlanan fotosuratkeşleriň işleriniň örän köpdürlüsi görkezildi.
Kitap sergisinde hormatly Prezidentimiz Gurbanguly Berdimuhamedowyň işlerine, şol sanda medeniýet we sungat ulgamyna degişli “Türkmen medeniýeti”, “Ile döwlet geler bolsa...”, “Ahalteke bedewi --biziň buýsanjymyz we şöhratymyz”, “Gadamy batly bedew”, “Ganatly bedewler” diýen eserlerine, “Ynsan kalbynyň öçmejek nury”, “Janly rowaýat”, “Arşyň nepisligi”, “Parahatçylyk sazy, dostluk, doganlyk sazy” atly kitaplaryna hormatly orun berildi... Bu kitaplaryň her biri şu günki Türkmenistana düşünmäge özboluşly açary özünde jemleýär, milli medeniýetiň we halk däpleriniň baý dünýäsi boýunça ugur görkeziji bolup durýar.
Geçen ýyl Garşsyzlygymyzyň şanly 25 ýyllyk senesiniň öň ýanynda çapdan çykan “Parahatçylyk sazy, dostluk we doganlyk sazy” diýen kitapda döwletimiziň parahatçylyk söýüjilikli hoşniýetli goňşuçylyk syýasatynyň üsti bilen halkymyzda meşhur sazandalaryň biri Şükür bagşy barada gürrüň berilýär. Milli Liderimiz Gurbanguly Berdimuhamedow eserinde bu köptaraply keşbi açyp görkezip, onuň özenindäki parahatçylyk döredijilik pikiriniň umumadamzat mazmunyny nygtaýar. Bu barada Nurmyrat Saryhanowyň “Şükür bagşy” powestinde we şonuň esasynda Bulat Mansurowyň düşüren kinosynda döredijilikli beýan edilýär.
Bular barada “Türkmenistan” kinokonsert merkezinde şöhratly çeper filmiň görkezilmeginiň öňüsyrasynda tomaşaçylar bilen bolan duşuşykda bu ýurdumyzyň kinosungatynyň wekilleri öz çykyşynda belläp geçdiler.
Nebitgaz toplumynyň “Galkynyş” medeni işewürlik merkezinde ýurdumyzyň dürli sebitlerinden halk sazandalaryny birleşdiren bagşylaryň “Şabram şelpeler, şirin nagmalar” konserti sungatyň parahatçylyk döredijilikli maksady baradaky gürrüňleriň özboluşly dowamy boldy. Oňa halkymyzyň asyrlaryň çuňlyklaryna aralaşyp gidýän aýdym-saz sungatyny tüýs ýürekden söýýändigini ussatlarça görkezen şöhratly bagşylar, türkmen halk sazlarynyň ýerine ýetiriliş däplerini ösdürýän ýaş sazandalar gatnaşdylar.
Döredijilik forumynyň nobatdaky güni “Aşgabat” aýdym-saz merkezindäki uly konsert bilen tamamlandy. Konsertde paýtagtymyzyň we Ahal welaýatynyň sungat ussatlary çykyş etdiler.


text:
Başatgyç meselesi Täjigistanyň dürli derejedäki resmi ýolbaşçylary üçin täzelik däl.
Zenanlaryň ulanýan dini başatgyçlary öň iş ýerlerinde kabul edilmän, pasport suratynda hemem mekdeplerde gadagan edilipdi.
Häzirki wagtda başatgyç ýene-de gün tertibinde duran mesele. Maglumatlara görä, bu gezek Täjigistanyň günortasynda ýerleşýän Kulab şäherinde birnäçe zenan başatgyç zerarly peýda bolan deri keselinden kösenýär.
Täjigistanyň günortasyndaky Kulýab şäheriniň lukmanlarynyň aýtmagyna görä, olar soňky hepdelerde tutuş boýunlary we elleri gijilewükli, şeýle hem deriniň azmagy zerarly iriňlän ýaraly örgünler sebäpli keselhana ýüzlenipdirler.
Lukmanlaryň derňewi
"Şu güne çenli şol bir wagtda şol bir meňzeş alamatlar bilen kesellän adamlaryň beýle köpüsine duş gelmändik, şol sebäpli hem biz problemanyň düýp sebäbini tapmak maksady bilen kiçi derňew geçirmeli diýen karara geldik" diýip, Kulýabyň deri keselleri boýunça ýöriteleşdirilen regional hassahanasynyň ýolbaşçysy Alikon Muradow aýtdy.
Derňewler bu kesele sintetiki matalardan öndürilip, Hytaýdan import edilýän başatgyçlaryň sebäp bolýandygyny görkezdi.
"Biziň geçiren derňewlerimize görä, bu deri keseliniň peýda bolmagyna şu sintetiki matalar sebäp bolupdyr. Köplenç deriniň gijeýän bölegi azyp ýara öwrülipdir. Şonuň üçin biz öz näsaglarymyza sintetiki matalardan gaça durmaklaryny maslahat berdik" diýip, Murodow aýtdy.
Kulýab howanyň temperaturasynyň 40 gradusdan hem geçýän juda yssy tomus aýlary bilen tanalýar. Howa geçirmeýän matalar yssy howa bilen bilelikde aýylganç deri keselleriniň döremegine sebäp bolýar.
Saglyk we nyrh meselesi
Kulýabyň ýaşaýjysy Madina Jabbarowanyň aýtmagyna görä, onuň boýnunyň töweregindäki örgünler we gijilewük tomsuň başynda döräpdir.
"Yssy howada derlemegiň netijesinde ol has hem erbetleşip bilerdi" diýip, deri keseli doly infeksiýa öwrülen Jabbarowa aýtdy.
Kulýabdaky başatgyç atynýan beýleki zenanlar ýaly, Jabbarowa hem Hytaýda öndürilen elýeterli nyrhdaky dini egin-eşikleri geýýär. Sintetiki matalardan öndürilen ýaglygyň, uzyn köýnegiň we balagyň bilelikdäki bahasy 20 amerikan dollaryna barabar.
Ýöne doktorlaryň görkezmesine görä, häzirki wagtda şeýle harydyň satyn alynmagy gadagan. Muňa derek olar, allergiýa reaksiýalarynyň we deri keselleriniň öňüni almak üçin, zenanlara pagtadan, ýüpekden öndürilen matalary saýlap almagy maslahat berýärler.
Ýöne bu alyjylar üçin aňsat mesele däl. Kulýabyň merkezi bazarynyň söwdagäri Rahime Kaýumowanyň aýtmagyna görä, pagtadan we ýüpekden öndürilen başatgyçlar sintetiki matalardan öndürilen başatgyçlardan bäş esse gymmat.
"Bu görnüşde pagtadan öndürilen başatgyç kän geçenok, şonuň üçin hem men olary köpden alyp, ätiýaçlyk üçin saklamok. Ýöne Hytaýda öndürilen dini geýimlere isleg uly” diýip, söwdagär aýtdy.
Mekdeplerde we döwlet edaralarynda dini başatgyjy atynmagyň resmi taýdan gadagan edilendigine garamazdan, ol Täjigistanyň gündogarynda ýerleşýän Raşit julgesiniň konserwatiw jemgyýetiniň gündelik durmuşynyň bir bölegi bolup galýar.